Opioideen krisiari aurre egiteko neurri berriak iragarri ditu FDAk - Zientzia.eus\nHasiera » Artikuluak » Opiodeen-krisiari-aurre-egiteko-neurri-berriak-ira\nOpioideen krisiari aurre egiteko neurri berriak iragarri ditu FDAk\n2019/03/04 Galarraga Aiestaran, Ana - Elhuyar Zientzia Iturria: Elhuyar aldizkaria\nOpioideen krisia AEBek izan duten “osasun-hondamendirik handienetako eta konplexuenetako bat” dela adierazi du AEBetako Elikagaien eta Sendagaien Administrazioak (FDA), kaleratu berri duen prentsa-oharrean. Berez, krisi horri aurre egiteko neurri berriak iragartzen ditu oharrak, baina, haien berri eman aurretik, FDAk izurriaren neurria agerian jarri du, eta aitortu du orain arte hartutako neurriak eskasak eta, batzuetan, desegokiak izan direla.\nHorrenbestez, “zientzian oinarritutako agentzia” den arren, eta, zorrotz jokatzeko, datu eta azterketa gehiago beharko liratekeen arren, erabaki du ez itxarotea eta larrialdiko neurriak hartzea.\nNeurri berriak azaldu aurretik, iaz egindakoa gogoratu du. Besteak beste, mina kentzeko tratamenduen arriskua ebaluatzeko eta apaltzeko estrategia indartu eta hedatu zen, eta, medikuei ez ezik, trebakuntza eman zitzaien erizanei eta farmazialariei.\nHorrez gain, legez kanpoko erabilera galarazteko arraudia gogortu zen, arreta berezia jarrita fentaniloan. Halaber, adikzio berriak ez sortzeko neurriak ere hartu ziren, ebidentziatan oinarrituta erabakitzeko noiz agindu opioideak, zenbat eta noiz arte. Eta heziketan eta prebentzioan ere ahalegina egin zen.\nAurten, larrialdiko neurriak\nNeurri horiek eragin mugatua izan dutenez, aurten beste batzuk martxan jarriko ditu FDAk, beste sailekin elkarlanean. Izan ere, agindutako opioide-kopuruak gaina 2012an jo zuen arren (260 milioi agindu ziren; 1997an, 145 milioi), gaindosi-kasuak oraindik gorantz doaz.\nHala, oharrean aipatzen duen lehen neurria opiodeen paketatzea aldatzea da, alegia, tratamenduari egokitutako dosi eta neurrian ematea sendagaiak, adikzioak eta gaindosiak saihesteko.\nGainera, botikak hartzeko modu berriak ere probatzeko asmoa du, esaterako, fentaniloa mukosetan zehar emateko modu bat probatuko du (TIRF), tratamenduaren jarraibideak behar bezala bete ezin dituztenekin. Mina kentzeko botika ez adiktiboen ikerketa ere bultzatuko du.\nBestalde, gaindosiak eragindako heriotzak saihesteko, naloxona merkatuan libre saltzeko modua aztertuko du. Izan ere, orain naloxona errezeta bidez baino ezin da lortu, eta horrek, batetik, zaildu egiten du behar duten guztiengana iristea, eta, bestetik, estigma sortzen du. Hori gainditzeko, naloxona libre saltzea bultzatuko du, eta erabiltzeko jarraibide errazak ere emango ditu, piktogramak erabilita.\nLegez kanpoko erabilerari aurre egiteko, berriz, merkaturatzea eta banatzea eragozteko neurriak indartuko ditu, baita Internet bidez ere. Adibidez, Googlek dagoeneko ez ditu indexatuta opioideak saltzen dituzten guneak, eta Facebookek eta Instagramek drogomendekotasuna prebenitzeko eta tratatzeko guneetara birbidaltzen dituzte bilaketa egiten duten erabiltzaileak.\nBukaeran, hauek neurrietako batzuk baino ez direla adierazi du FDAk, eta krisi latz horri aurre egiteko erabaki gogorrak hartzeko garaia dela berretsi du.


Lampedusa baino haratago | Kultura | Berria\nLampedusa baino haratago\nGianfranco Rosiren Fuocoammare filmaren irudi bat. BERRIA\nAurtengo Berlinale hamaika zinema iraultzaren lekuko izan da. Iraultza teknikoak. Errebolta estilokoak. Besteek, gizakioi dagozkigun horiek, ez zuten, ohikoegia denez, glamour hutsaren arrapostu baino jaso.\nGianfranco Rosiren Fuocoammare-k jaso zuen 2016ko Berlinaleko Urrezko Hartzaren besarkada. Askoren eta zuzendariaren beraren esanetan, ausart oso jokatu zuen Meryl Streep buru zuen epaimahaiak. Zergatik? Estreinakoz fikziozkoa ez den lan batek lortzen duelako ikurra. Bale. Ados. Akort. Baina gero eta meheagoa, inoiz baino irristakorragoa, da fikzioa dokumentaletik partitzen duen muga. Kontu bera gertatzen da animazioarekin. Pantaila komertzialetan zein zinemaldietan, aspaldidanik ez da haurrentzako kontu bat.\nMugak? Non arraio, non ote dira? Laszlo Nemes Saul Fila filmaren zuzendariak esan berri du, bere ustez, fikzioa askotan dokumentala baino askoz errealagoa, fisikoagoa, organikoagoa dela. Beste aldetik, Michael Mooreren lanak (What to invade next hain dibertigarria bere manikeismoan) ikusi/jasan/nozitu/txalotu/arbuiatu ditugun orok ederki dakigu dokumental bat ez dela ez inozoa, ez garbia, ez gardena, ez errugabea.\nBaina bada zerbait gehiago Fuocoammare lan duin honen inguruan: Lampedusa irla bihurtu da azken bi urteotan zinemagile anitzek begiz jotako paradisu/dekoratu/eszenario, non Europako kulpa sentsazio guztiak garbitu omen daitezkeen.\nGiuseppe Tomasi printzeak eta Luchino Viscontik literaturan zineman bezala ezagutarazi ziguten(Il Gattopardo…) lur malapartatura ez doazela bakarrik medikuak, suhiltzaileak, sorosleak eta laguntza emateko prest dagoen hainbeste jende prestua. Baita izaki kameradunak ere. Beharrezkoak dira jakina, ezinbestekoak. Guk, pantailaren beste aldean gaudenok, bidaiaren prezioa bizitzaz pagatuz kostata kostara iristen diren horien guztien berri jaso dezagun. Baina, ez dakit, azkenean, errezeloz begiratzen duzu zugana arrapaladan datorkizun irudi sorta amaigabe hori. Pentsa, Iruñeko Ikuspuntu zinema bilkura ikaragarrian, Jakob Brossmanen Lampedusa in Winter lan fin baina bortitzak irabazi zuen irabaztea merezi zuen guztia. Ezer ez genuen izan kontra. Halere, gero Berlinera zoaz eta Iruñeko pantailetan agertu ziren Lampedusako biztanleekin egiten duzu berriro topo, estropezu, talka Berlinale Palasten. Sentimendu arraroak biltzen zaizkizu barrenetan: «Beitu, hor dago irlako irratiaren DJa. Eta hor arrantzaleen sindikatuaren burua…». Handik, itsaso zabaletik iristen zaizkizun hitzak entzun zenituen jada Nafarroan: kosta zaintzen dutenek itotzear direnak kokatu nahian; bateria eskasa duten telefonoen bitartez ez salbatzaileek ez gurera datozenek ezagutzen ez duten hizkuntzaz hizketan.\nEz dakit. Zerbaitetarako balio ote dute Rosiren eta Brossmaren sariek? Hala Depardieuk esanda askoz errealagoa bide da? Berlinalek 100 errefuxiatu gonbidatu zituen zinemaldia ezagutzera. Streepen eta George Clooneyren bisita ere jaso zuten Siriako seme-alaba horiek. Bisita horren berri izan zuenean, horren basa den monsieur Gerard ironiaz mintzatu zen gogor: «Egia? Ez esan! Orduan, Siriako arazo guztien irtenbideak aluminiozko kapsuletan dagoen kafean datza? Pozten naiz!».\nFilipinetatik plano sekuentziaz\nSariak, beti sari, baina zinema, Berlin hiria eta Berlinale urrezko, zilarrezko, brontzezko edo paperezko garaikurrek sorrarazten dituzten liskar eta solasaldi beroak baino askoz handiagoak dira. Berlinalek ausardi osoz sariketara eta Postdamer Platzen berezko duen jauregira ekarri zuen Lav Diazen Hele Sa Hiwagang Hapis/A Lullaby to the Sorrowful Mistery proposamena. 485 minutu irauten duen benetako zinema magiko, politiko, gizatiar, deabruzko puska horrek ikusle guztien erresistentzia jarri zuen koloka epelean, arrisku bizigarrian. Plano sekuentziaz plano sekuentzia Filipinetako zinemagileak bere aberriaren isla eta gu guztion arimaren konplexutasunaren berri fantasmala ematen digu.\nBerlinale aurtengoan argi eta garbi geratu da zinemaren egungo borrokak errealitatea konkistatu nahia izaten jarraitzen duela.Euskal Herri osoan Donostian baino ez den Atmos izeneko soinu sistema berriari buruzko mintegia izan zen Sony Center abangoardiako aretoan. 128 soinu sarrera muntaketan eta 57 bozgorailu ikuslea inguratzen, biltzen, harrapatzen. Horietako hainbat, asko, justu sabaian. Zer lortzeko? Sinetsi ala ez, lehendabizikoz suma dezagun zineman euria goitik behera ari duela.\nOrain antzinako garaietan bezala, zinemak errealitate sentsazio osoa lortu nahi du/digu. Publizitatearen leloa zera da: «Bertan izango bazina bezala sentituko duzu zure burua!!!». Seguru? Baina gudu zelaian dagoen soldaduak borroka osoa entzuten al du? Eta gailurrerantz doazen mendizaleek mendiaren mugimendu sekretu guztiak sentitzen dituzte zainetan? Zer, zelakoa, zenbateraino da benetakoa errealitatea ditugun bi begiek ikusita, bi belarriek entzunda, gure gorputz bakar honek sumatua?\nBerlin eta Berlinale. Berlinek David Bowie omentzen du gau eta egun. Bizi zen Hauptstrasseko 155 zenbakiaren atarian. Baita pantailan ere. Berlinalek, berriro, Alva Noto musika sortzaile estrainio eta zientifikoa gonbidatu zuen propio duen zinema unibertsitatera (Berlinale Talents izenekoa). Han, Ryuichi Sakamoto eta Bryce Dessnerrekin batera sortu duen The Revenant filmaren musika eta soinu harrigarriak aztertu zituen era eder eta matematikoaz. Dakizuenez, soinu banda hori ez da finalista Oscarretan hiru egile dituelako. Alva Notok esanda: «Akademiak musika, soinua, nola sortzen diren ez daki, ez du jakin nahi eta ezin du jakin».\nEtorriko dira gurera Berlinaleko filmak. Edo bila joango gatzaizkie gu, auskalo nora. Aurtengo oroitzapenik indartsuena? Baliteke aktore emakume baten lan miragarria, horren haragizkoa, horren alkoholezko eta kezkoa. Isabelle Huppertez ari naizen? Ez horixe, Vintenbergen Kollektivet gazi-gozoan dir-dir eta dar-dar egiten duen Trine Dyrholmeez ari natzaizue.


Aginagako bandera jokoan, larunbateko estropaden festa handian - Aginaga - Noaua.eus\nAginagako bandera jokoan, larunbateko estropaden festa handian\nNoaua Aldizkaria 2019-10-10 11:29\nAtseden egunok igarota indarberrituta datoz Aginagako jaiak. Azken txanpa mugitua izango dute San Praixkuek, trainerila estropaden itzulerarekin. Arraunaren festa handia, larunbat arratsaldeko 15:30etan hasita Aginagako errioan.\nLau urteko etenaldiaren ostean, estropadak ospatuko dira berriz Aginagako jaietan. Errioa berriz ere trainerilen arteko lehia biziaren lekukoa izango da larunbat arratsaldeko 15:30etan hasita. Punta puntako taldeak espero dira Aginagan. Emakumezkoen arteko txapelketan Donostiarra, Hondarribia, Ondarroa eta Orio lehiatuko dira. Edizio borobilera, hamargarrenera heldu den gizonezkoen trainerila estropadan Donostiarra, Hondarribia, Orio, Zarautz eta... etxekoen taldea, Aginaga!\nAntolakuntzak helarazitako xehetasunen arabera, estropadak ospatzeko "eremuak 500 metro izango ditu eta 4 ziaboga egingo dituzte 2.000 metro osatuz". Estropadak "binaka jokatuko dira, erditik ibaian gorantz bat eta beherantz abiatuko da bestea".\nEtxekoentzat izango al da Aginagako bandera? Estropaden egun handia Aginagako festetako azkena izango da; Gaupasa Eguna. Liher, Enkore, Usurbilgo Larrian Gozo eta DJak iragarri ditu Jai Batzordeak azken parranda gauerako. Goizez zein arratsaldez, haurrentzako ekitaldiak izango dira. Eta afalaurrea girotzeko elektrotxaranga:\nUrriak 12, larunbata: Gaupasa Eguna\n12:00 Serigrafia tailerra, “Zatzaizkit”-eko Beñat Iraolaren eskutik.\n13:00 II.Tiratxinas jaurtiketa txapelketa.\n15:30 Trainerila estropadak errioan: Gizonezkoen X. eta Emakumezkoen IV. ikurrinak. Euskotren Ligako neskak eta Euskolabel Ligako mutilak izango dira hurrenez hurren, etxeko trainerila anfitrioi delarik!\n18:00 Eriz Magoaren “Auskalo” saioa.\n19:00 Elektrotxaranga plazan zehar: Joselontxos.\n23:30 Kontzertuak frontoian: Liher eta Enkore.\nOndoren, erromeria: Larrian Gozo.\n04:00 DJak Eliza Zaharrean eta karpan.


Behobia - Wikipedia, entziklopedia askea.\nBehobia, Lapurdiko aldean Pausua izenaz ezaguna, Irungo eta Urruñako auzoa da, Hendaiaren eta Urruñaren mugan dagoena. Bidasoaz bi aldeetara dago auzoa, Urruñako zatiari Pausu deitzen zaio, eta Irungoari, Behobia. Baina azken honetan 'Pausua' izeneko ibia zegoen, ibaia igarotzeko. Gabarra bidez ere igaro ohi zen, harik eta zubia eraiki zuten arte. Egungo Frantziaren eta Espainiako Estatuen arteko mugan dago.\nBehobiako ikuspegia eta Zaisa dorrea.\n3.000 biztanle inguru, Gipuzkoa aldean gehienak. Gipuzkoako Behobia muga eta nazioarteko garraioen zerbitzugunea da gaur egun. Nekazaritzak eta ibai arrantzak ez dute inolaz ere garai bateko garrantzirik gaur egun. Lapurdi aldeko Behobia mugaren ondoan sorturiko herrigune txiki bat da, dendaz josita dagoena.\nBi Behobiak Bidasoa gainetik lotzen zituen zubia, 1853-1876 artean\nAntzinako Beherobia, Behobia izan da betidanik Bidasoa ibaiak duen ibi edo pauso erosoena eta erabiliena. 1514. urtean, Fernando Katolikoa Gaztelako erregeak gaztelu bat eraikiarazi zuen bertan (Gaztelu Zahar), Frantziaren eta Espainiaren arteko mugak zainduz gainera, burujabetza galdu berri zuten nafarrei erresuma zaharrerako bidea eragoztearren. 1522. urtean, Nafarroako erregearen alde ari ziren Frantziako eta Alemaniako gudarosteak zapuztu zituzten gipuzkoarrek Behobiako Aldabe mendian (San Martzial mendia gerora).\nBehobiako eremuan dago Faisaien uhartea edo Konferentziako Uharte ospetsua, Frantziako eta Espainiako koroek Pirinioetako Bake Ituna izenpetu zuten lekua (1659). Frantziako Iraultzaren ondoren (1789), aduanak ezarri ziren Lapurdiko Behobian. Espainiako koroak berebat egin zuen 1841. urtean, Lehen Karlistadaren ondorioz.\nBehobia izan zen Frantziako Konbentzioko gudarosteen egoitza (1794) eta bertako San Martzial mendian izan zuten Napoleonen soldaduek azken zafraldia, Wellington jeneral ingelesaren osteen eskutik, Iberiako Penintsula utzi baino lehen. XIX. mendearen bukaeran eta XX. mende hasieran, Behobiako mugak galdu egin zuen ordura arte izandako garrantzia,[erreferentzia behar] Bidasoaldeko erriberak bete eta Irun eta Hendaia lotzen dituzten nazioarteko erribera eta trenbide zubiak eraiki ondoren (1917tik aurrera). 1936ko gerra zibilaren hasieran (uztailak 18 - irailak 4), gudu latzak izan ziren Behobian.\nGaztelu Zahar gaztelua\nZaisa dorrea: 2009an inauguratua.\nEkainaren 30a, San Martzial\nUztailaren 28tik uztailaren 31ra, Loiolako San Inazio, auzoko patroia.\nPausu, Urruña, Lapurdi\nBehobiaz Irungo Udalaren webgunean


«Amodioa instituzio bat da, eta gizartean nola antzezten den erakutsi nahi dugu» — dantzan.eus\nHemen zaude: Hasiera › Hemeroteka › «Amodioa instituzio bat da, eta gizartean nola antzezten den erakutsi nahi dugu»\n«Amodioa instituzio bat da, eta gizartean nola antzezten den erakutsi nahi dugu»\nTove Shalin. Dantzaria\nTove Shalin dantzariak (Orebro, Suedia, 1976) eta haren senar Dag Anderssonek osatzen dute Bastardproduktions dantza taldea. Roses and Beans performancea taularatuko dute gaur, 19:00etan, Guggenheim museoan, Dantzaldia jaialdiaren barruan.\nBikotea osatzen duzue. Zuen eguneroko bizitzako gatazketatik sortu zen lan hau?\nHiru haur ditugu, elkarrekin bizi gara... askotan mintzo gara emakume eta gizon gisa berdintasunez bizitzeko moduez. Zeure bizitza nola partekatu kontu bat da, baina gero, antzerkia dago, hau da, nola kontatu hori ikusleei. Horregatik erabaki dugu ikusleak gonbidatzea, geure bizitzaren parte izan daitezen.\nAmodioaren antolakuntzaz ari zarete lan honetan, eta bikotea erakunde gisa aztertu nahi duzue. Suediarrak horren arrazionalak zarete?\nAmodioa instituzio bat da, eta gizartean nola antzezten den erakutsi nahi dugu. Ez da Suediako kontua, hedabide handiak bikote ospetsuen harremanen inguruan mintzo dira. Ikusleak gure une pribatu txiki batera gonbidatzen ditugu dantza garaikide ikuskizun honetan. Geure egongelara ekartzen ditugu, kafea eta gailetak hartzera. Pop kulturaren eta arlo pribatuaren arteko harremanak zein amodioaren alde politikoak lantzen ditugu. Pop kulturaren erreferentziak erabiltzen ditugu. Musikal dekonstruitu bat bezalakoa da, pop kantak abesten ditugulako a capella. Lady Gagaren Bad Romance erabiltzen dugu, esaterako.\nNola jorratu duzue generoaren gaia?\nPanaman landu genuen lanaren alde teorikoa. Judith Butler filosofoak esaten duenez, geure generoa antzeztu egiten dugu denok. Berdintasunaren gaia eraman dugu piezara: itxura berdina dugu, ilea berdin moztu dugu... Koreografian ere, berdintasuna zaintzen dugu: biok altxatzen dugu elkar, eta espazioa berdin okupatzen dugu. John Lennon eta Yoko Onoren Bagism lanaren bertsioa egiten dugu: IKEAko edredoi handi batean sartzen gara. Bikotean biok bat egiten dugu, edo bikotearen burbuilan sartzen gara, norberak interpreta dezala.\nGizarte kritika egiteko asmoa duzue?\nBai, baina kritika zoriontsua. Hausnarketa piztu nahi dugu: bikotetasunak pertsonak nola mugatzen dituen eta zelako espektazioa eta erromantizismoa sortzen duen aztertzen dugu, baina ez gara gatazkez arituko. Bikote harremanen alde ilunez beterik daude hedabideak. Erronka bota genion geure buruari: egin al dezakegu horren inguruko lan kritiko bat, berdintasuna eta generoa eztabaidatzeko, baina tonu alai eta pop batean?\nOno eta Lennonena egiteaz gain, Angelina Jolie eta Brad Pittena ere egingo duzue. Ez al dakigu nahi baino gehiago halako bikoteetaz?\nBai, informazio gehiegi dugu haietaz. Guk haien bizitzaren zatiak hartu ditugu, baina ez gara ari istorio gehiago kontatzen. Denok parte hartzen dugu kontu horretan. Gu liluratuta gaude bikote horietaz horrela hitz egiteko dugun beharrarekin. Horren inguruko hedabideak maitasuna suntsitzen ari dira. Eta gu ere horren parte gara. Performancean haien argazkiak erakusten dizkiegu ikusleei, eta pertsona horietaz zer dakiten galdetzen diegu. Ikusiko dugu nolakoa izango den komunikazioa.\nZuen arteko harremana aldatu al du lan honek?\nBai, hala uste dut. Ez gara geure buruaz ari, dena den, baina gure kontu pribatutik gertu dago.


GRIP-ON TOOLS S.COOP: kurrika doigarriak, urratzaileak, eta, orain, PASADO-REAK. – Nuevo Estilo de Relaciones\nGrip-On Tools kooperatibarentzat 2018an oso urte berezia izan zen. Ner Group-i eta bazkide kooperatibista sortzaileei esker, erakunde berri gisa jaio ginen. Hainbat urtetako jardueraren, lanaren eta ilusioaren ondoren, pasa den 2021 hau ere urte berezia izan da guretzat. Gaur egungoarekin sinergia asko dituen jarduera berri bat txertatu dugu gure eguneroko jardunean. Azaroaz geroztik, Berrizko gure instalazioetan burdingintza industriarako eta banaketarako ziri sorta zabala ekoizten eta merkaturatzen dugu.\nOrain artean, gure jarduera nagusia, presio-kurrika doigarrien diseinua eta fabrikazioa izanik, Talleres Anzuola enpresa gipuzkoarraren aktiboak erosi genituen, pasadoreen fabrikazioan zentratua. Sinergiak partekatzen ditugu ekoizpen- eta merkataritza-prozesuetan, bi jarduera horiek erosketa-kooperatibak eta burdindegiaren sektoreko banatzaile handiak baitira. Horrek esan nahi du gure negozio-bolumena % 30 handituko dela hasieratik, eta lanean ari garen beste sinergia batzuengatik ere bi jarduera horietan hazteko aukera izango dugula.\nJarduerak bateratzeko prozesu horretan, aurreko jarduera jabetzako pertsonak ere integratu ditugu gure proiektuan. Jarduerari dakarkionaz gain, gure gain hartu dugu pertsona berriak gure harreman-estiloan integratzeko erronka berri hau eta horrek, harreman-eremuan ere hazten lagunduko digula uste dugu.\nGrip-On erakundeak ilusio handia du erronka berri horiei aurre egiteko eta erakunde gisa helduagoa izaten laguntzeko.


Fedea eta kultura - Fedea eta kultura\nBy talaia, 2017/07/09 06:29\nIpar euskal Herrian, Euskal Herria 2010 topaketen ondotik sortu ziren 90-ean Euskal Kultur Erakundea, 94-ean Garapen Kontseilua, 95-ean Hautetsien Kontseilua, 2004-ean Euskararen Erakunde Publikoa. Ez da guti! Bainan ez ahantz gogoetetatik obretara pasatzeko Deiadar manifa frango egin zela ( Bortz, 89-tik 2009ra; bertze bat 2012-an). Oraiko Ikas pedagogia zerbitzua egituratzeko zenbat tira bira etzen izan! Laborantza ganbararen kasuan bezala: Estatuak ezin utzi iniziatiba euskaraz ari diren pribatu batzueri! Manifa eta ekintza frangoren ondotik: euskara gero ta gehiago hor erakaskuntzan, Herriko etxeetan euskara teknikalariak…, Herri-elkargoetan euskarazko ikuskizunak proposatuak… Laborantza ganbara bat, nekez sortua bainan 10 urte ospatu berriak dituena. Gazteak gero eta euskaldunago sentitzen dira.\nErran gabe doa anitz badela egiteko oraino: ofizialtasuna, Ipar Euskal Herri administratibo bat…. Bai eta ere euskara agerian sailean: hala nola Kontseilu orokorrak euskal mendiari buruz egin lanaren kasuan: lan ederra bainan panel guziak frantsez hutsean, gainera hauek itzatuak goresten duten obraren erdian. Protesta bat egin eta Larrungo mazelekoak kenduak dira. Agian berritz agertzeko, elebidun oraikoan!\nBaionako diosesan gero eta euskara gutiago. Jakina, elizatiarrak bakandu direla eta beraz euskaradunak ere. Bainan haur eta gazteen artean euskara garatzen ari delarik, nola prestatzen ote du geroa hemengo diosesak? Zaharkitu ideia batzu aintzinatuz eta euskara hiltzen lagunduz? Nun bizi ote dira diosesako buruzagiak? Euskal errealitatetik harat dohaike… Ez dute ikusten euskal kultura bizi dela, herri bat eraikitzen ari, euskal jendeak bere nortasunarekiko duen atxikimendu baitezpadakoa suspertzen ari? Adibide batzu:\n–Katedraleko argibide panelak frantsesez, españolez, inglesez eta kitto; Mikel Duvert-en “Le paroissien ordinaire” gutunaren ondotik: “ça arrive, c’est en cours, il y en aura en basque, nous attendions de trouver quelqu’un qui aurait un bon niveau pour les traduire car on voulait un bon niveau, il faut que le basque soit à la hauteur de ce que l’on attend” (Katedraleko rektorearen idazkariak).\n–Denak argian aldizkarian\nBarbier, Senpereko erretor izanaren testu baten itzulpena agertzen da. Ez dugu hori gaitzesten bainan bai jatorrizko idazkiaren eskasa; haren ezagutzea, gozatzea ez ote du merezi euskal irakurleak. Huna zati bat. 14eko gerlaz ari da.\nGure Piarres maitea,\nZu etxetik urrunduz geroztik, hitsik daude gure bazterrak. Hirri guti da hemen gaindi. Ezpainak ikaretan, ama gaixoa harat-hunat badabil etxean; othoitzetik ez da gelditzen, eta nigar bat baino gehiago badiot iku-\nsirik. Arima-herratu bat iduri du aldiz aitak, eta, maiz aski, xut-xuta hantxet dago, behereko sorhoan, keetaren aldean. Han azken aldikotz ikusi zinituen, eta dudarik ez da han agertzen ikusi nahi zinduzkela berriz ere, eta lasterxko. Ganix furfuria batean lothua da kanpoko lan guzieri; eskerrik ez dio gehiago hain maite zuen turrutari. Haurrak jostatzeko ganarik batere gabe dira, eta Xuriko saingaka artzetik ez ahal da behin ere athertzen.\nZato laster etxerat, Piarres maitea; huts bat bada hemen zu joanez geroztik, zutaz bertzerik ez baita huts hura betheko duenik sekulan…\nDena aurki daiteke hemen: http://klasikoak.armiarma.eus/pdf/BarbierPiarresII.pdf 29. orrialdean.\n-Euskal herriko Elizaren sinesgarritasuna jokoan gogoetaldiaz, bost axola. Hemen berean agertu zen.\nGaia: Euskarazko pastoraltza zerbitzua , Aillet apezpikuari,\nMaite Irazoqui eta Peio Ospital-ek, 2009 an aurkeztu eskakizuna. ( Txoxten osoa hemen: www.talaia.net/ )\nGeroztik zer ardietsi da?\nA- 5 urteren buruan Apezpikuak arartekolari bat bidali duela Fedea eta kulturaren bilkura batetara. Hunek entzun gintuen eta erran gure doziereko eskaerak aurkeztuko ziozkala Apezpikuari.\nB- 6. urtean, arartekolaria etorri zen, ez Apezpikuaren errepustarekin, bainan lehen aldian egin zuen ohar berarekin: “Zuen kezkak parropioetako apezekin behar dira ikusi”. Berritz zehaztu geniozkan FTK-aren proposamenak; joan zen, oraikoan aipatuko ziozkala Marc Ailleti.\nC- Ondoko bilkura batetara etorri zen: Ba eta, Mikel Erramouspé ikusi zuela, eta harek ziola, gazteak biltzen ahal zirela kantuari esker, eta bazela liburu interesgarri bat, frantsesez, itzultzen ahal genuela euskarara…. “Eta Marc-ek zer dio???” genion galde egin. Berritz gauza bertsuak aipaturik bitartekariak erran zion guen taldeko apezari “Goazen elgarrekin Apezpikuaren ikustera.” Hunek: “Ados! Baina laiko bat ere behar da ordezkaritza hortan.”\nD- 15/02/26-eko bilkuran, denek nahi zutelarik jakin “Eta noizko da hitzordua?” gure bitartekaria ez da etorri. Mezu bat igorri du Apezpikua ados zela bilkura egiteko. Bainan data proposamenik ez!\nDiosesako arduradunek, jendetasunaz gain, zer egiten dute Redemptoris missio Jean Paul 2. ren 1990-eko letraz : « Ebanjelioari gorputz eman populuen kulturan”. Fedea, kulturaren baitaratzeaz ari zen Aita Saindua. Fedea eta Kultura taldea ere.\nAsmoa du hastapeneko fedea eta kultura egunak bezalako zerbeiten antolatzea, euskaraz, deneri idekia bat bateko itzultzaile batzueri esker. Agian Diosesatik ardietsiko ditu diru laguntzak bai egun horientzat bai Euskarazko pastoraltza zerbitzuarentzat.\n← Diosesako euskara frantsesez.\nGogo-bihotzaldi on ! →


Nerea Telleria Aranburu: «Ez da soilik zer jaten dugun: non, norekin eta nola, horrek ere eragiten digu» | Gizartea | Berria\nNerea Telleria Aranburu. EHUko ikertzailea\n«Ez da soilik zer jaten dugun: non, norekin eta nola, horrek ere eragiten digu»\nBizi ohiturek obesitatean zer eragin duten aztertu dute Nerea Telleria eta Marta Arroyo ikertzaileek. Telleriaren arabera, «esku hartzeak orokorrak badira, emaitzak mugatuagoak izango dira». Sexuaren aldagaia aintzat hartzekoa dela uste dute.\n2021eko urriak 5\nEHUko 696 ikasleren artean egindako ikerketa baten arabera, bizi ohiturek elkarri eragiten diote, eta gehiegizko pisua izateko arriskua areagotzen dute. Horrez gain, Nerea Telleria Aranburu (Eibar, Gipuzkoa, 1985) eta Marta Arroyo Izaga EHUko Farmazia eta Elikagaien Zientziak Saileko nutrizio eta bromatologia arloko ikertzaileek ondorioztatu dute egoerari aurre egiteko esku hartzeek espezifikoak izan behar dutela. Ikasleen obesitatean eragiten duten bizi ohituren arrisku faktoreak ikertu dituzte, eta British Journal of Nutrition aldizkarian argitaratu dituzte emaitzak. Telleriak ikerketaren nondik norakoak azaldu ditu.\nZein izan zen ikerketaren abiapuntua?\n2017ko datuen arabera, munduaren heren batek pairatzen du gehiegizko pisua edo obesitatea, eta arrazoi ugari daude obesitatearen areagotzean, hala nola dieta aldaketa, faktore sozioekonomikoak, genetikoak, horien arteko interakzioak... Aurretik egindako beste ikerketetan ikusi zen goi mailako ikasleen bizi ohiturak ez zirela oso osasuntsuak. Ikerketa askotan, bizi ohitura bat ikertzen zuten: erretzailea izatea edo ez, alkohola edatea edo ez, edo dieta kalitatea. Bizi ohitura guztien arteko harremanak aztertu nahi genituen.\nIkerketa EHU 12/24 proiektuaren barruan dago; zein izan zen helburua?\nIkasleen gehiegizko gantz-masa prebalentzia aztertzea, gehiegizko pisuari edo obesitateari lotutako arrisku faktoreak identifikatzea eta haiek aztertzea izan zen helburua.\nZer bizi ohitura aztertu dituzue?\nAlde batetik, dieta kalitatea eta elikadura patroiak aztertu genituen, hala nola ikasleek egiten zituzten otordu kopuruak, otorduen arteko denbora, eta gozatzeko edo bazkaltzeko ematen zuten denbora. Beste alde batetik, aztertu genuen ea erretzeko ohitura zuten, alkohola edaten zuten, portaera sedentarioa zuten eta zenbat lo egiten zuten.\nGehienetan, bizi ohiturak banaka aztertzen dira; zer ekartzen du denak erlazionatzeak?\nElkar erlazionatzean, elkarri eragiten diotela ikusten dugu, gehiegizko pisua izateko arriskua modulatzen dutela. Azkenean, ez da bakar batek garrantzia duela: batak besteari eragiten dio, eta dietaren eta bizi ohituren arteko asoziazioa ikusi izan dugu.\nBakarrik jateak zergatik eragiten du gehiegizko pisuan?\nEz da bakarrik zer jaten dugun; non, norekin eta nola jaten dugun, horrek ere eragiten digu dieta kalitatean eta gorputz konposizioan. Arriskua modulatzen du. Ez dauka bakar batek garrantzia; batak besteari eragiten dio.\nPertsona batek bazkaltzen igaro duen denborak ere eragiten du; nola?\nLasai hartzen badugu, eta gure otorduak denbora gehiago irauten badu, gehiago jabetuko gara zer jaten ari garen.\nGutxi eta gehiegi lo egiteak ere ondorio negatiboak ditu; zergatik?\nAurretik egindako ikerketetan, gehiegizko pisua izatearen arrazoietan hori agertzen da, eta horretan oinarritu gara. Arrazoietan sakontzeko, beste ikerketa bat egin beharko genuke.\nIkerketaren arabera, gizonek emakumeek baino joera handiagoa dute obesitatea pairatzeko, eta emakumeen bizi estiloa hobea da. Uste duzu edertasun kanonen ondorio dela?\nArrazoi bat izan daiteke emakumeek ahalegin handiagoa egiten dituztela osasuntsuago jateko, kontzienteagoak direla. Beste arrazoi bat dauzkagun estereotipoak izan daitezke. Baina litekeena da beste hainbat arrazoi ere egotea. Edo dauzkagun joeretan, adibidez, emakumeei dagokienez, ariketa fisiko gutxiago egiten zuten gizonek baino. Hori ere agian kulturari lotuta dago, eta askotan emakumeek ariketa fisikoa egiteari uzten diote unibertsitatera joan baino lehen, eta gizonek jarraitu egiten dute. Hainbat arrazoi daude, eta aldagai asko.\nEmakumeen eta gizonen araberako bereizketa egitean, zer beste desberdintasun ikusi dituzue?\nBatez ere, sexu desberdintasuna eta gehiegizko gantz masa izatearen edo ez izatearen arteko desberdintasunak ikusi ditugu. Elikadura patroia eta bizi ohiturak desberdinak baitira. Adibidez, gehiegizko gantz masa zuten ikasleek ohitura dietetikoen arloan elikadura patroi desegokiagoak zituzten normalean, eta bizi ohitura desegokiagoak. Adibidez, emakumeetan, ariketa fisikoa urriagoa zen, eta alkohol kontsumoa, handiagoa.\nHorrek desberdintasunak al dakartza prebentziozko esku hartzeak planteatzeko orduan?\nEgiten ditugun esku hartzeak orokorrak badira, ez ditugu kontuan hartzen aurretik literaturak esaten dizkigun desberdintasun horiek. Baldin badakigu emakumeetan garrantzi handiagoa eman behar diegula aldagai batzuei, horietan jarri behar dugu arreta, eta ez oso esku hartze orokorretan. Esku hartzeak orokorrak badira, emaitzak eskasagoak eta mugatuagoak izango dira.\nNerea Telleria Aranburu


Zer da MomSonSexGames?\nMomSonSexGames handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri MomSonSexGames arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play MomSonSexGames?\nMomSonSexGames free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen MomSonSexGames, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan MomSonSexGames?\nJolastu ahal izango duzu MomSonSexGames bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, MomSonSexGames ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen MomSonSexGames erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, MomSonSexGames gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio MomSonSexGames eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play MomSonSexGames?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play MomSonSexGames deskargatu gabe ezer zure gailua.


Ipurdia eta bere zuloa I — Gaztezulo\nIpurdia eta bere zuloa I\nIpurdia eta bere zuloa I https://www.gaztezulo.eus/albisteak/ipurdia-eta-bere-zuloa-i https://www.gaztezulo.eus/albisteak/ipurdia-eta-bere-zuloa-i/@@download/image/2012129903sexua_1360923316.jpg\nTestua: Maider Altuna eta Nerea Sancho. Bitxigorria.\nIpurdiaren eta bertako zulotxoaren inguruan jokabide erotiko desberdinak izan dira historian zehar. Egun, bi jarrera nabarmen ageri dira. Alde praktikora pasatu aurretik, komeni da hau guztia ongi testuinguratzea.\nBatetik, morboso, transgresore, degeneratibo eta iraingarritzat jotzen dutenak daude, gizon homosexualen eremura mugatzen dela kontsideratzen dutenak, hain zuzen. Eta, bestetik, euren burua modernotzat jo eta praktikatzen ez dutenak atzerakoitzat ikusten dituztenak daude. Ikuspegi hauek gainditu eta probatu nahi dutenentzat zenbait pista ematen saiatuko gara.\nUgalketa eta sexualitatea nahastearen ondorioak\nAristotelesen garaiaz geroztik, ugalketa sexuaren arrazoi naturalista bilakatu dute eta digute. Gozamena bagina sarketarekin eta ugaltzeko organoekin lotu izan da; baina ugalketa sexualitatearen osagarrietako bat besterik ez da, ez garrantzitsuena ezta hoberena ere, ez derrigorrez. Bagina barruko isurketa da sorkuntza bidera dezakeen maitasun jokaera bakarra, gainontzeko jokaera erotiko guztiak antzuak edo akontzeptiboak baitira. Hortaz, ugaltze jokaera sexu jokaera bakartzat hartzen badugu, nahastuta gabiltza.\nSexualitateak eta ugalkortasunak ez dute denboran ere bat egiten: sexualitateak jaiotze une berean hasi eta hil bitartean iraun dezake. Ugalketa, aldiz, urte tarte jakin batera mugatzen da soilik.\nGizonezkoen kasua nahasgarria gerta daiteke zentzu horretan. Ugaltze funtzioa (isurketa) eta plazera (orgasmoa) sakonki korapilatuta agertzen dira, nahiz eta jakin badakigun fenomeno bereiztuak direla. Banaketa argiagoa da emakumezkoengan. Hauek ez dute kanpo seinalerik igortzen ugaltzeko gaitasuna duten egunetan eta, gainera, desira femeninoak jatorri neurologikoa dauka (ez hormonala), eta beraz, ugalketa zikloarekiko zeharo independentea da. Bestalde, giza klitoria extrabaginala da (baginatik kanpo dago), anatomikoki eta fisiologikoki ugalketarekiko independentea denaren seinale. Eta, amaitzeko, giza bagina ia zeharo anestesikoa da; hau da, zati handi batek (azken bi herenek zehazki) ez du ez minarekiko ezta plazerarekiko sentsibilitaterik adierazten.\nHorrenbestez, laburbilduz, gizakion sexualitatean, plazera eta ugalketa funtzio sexualki ezberdinduak eta autonomoak dira, bai fisiologikoki eta baita esperientzia gisa ere.\nIpurdia eta bertako zuloa unibertsalak dira. Gizon eta emakume bakoitzak du bere uzkia eta honekin nahi duena egin dezake: begiratu, apaindu, entzun, laztandu, masajeatu, usaindu, dastatu, fantasiak sortu... Gune erogenoa da eta mutilek nahiz neskek, heterosexualek nahiz homosexualek, denok senti dezakegu plazera potentzialki.\nGogora dezagun desioa eta betebeharra arerioak eta antagonistak direla. Hortaz, ipurtzuloa esploratu nahi badugu, onena abenturazko jarrera batetik egitea izan daiteke. Ez ahaztu: zenbat eta betebehar gehiago, orduan eta desira gutxiago. Bestalde, debekuek batzuetan erronkak eta tentazioak sorrarazten dituzte eta, irudimenaren bitartez, horrekin ere jolastu dezakegu.\nDatorren hilabetean gehiago\nOtsaileko zenbakian, uzki sarketa praktikan jarri eta esperientzia positiboak izateko zenbait ideia praktiko proposatuko dizkizuegu. Bien bitartean, interesa baduzue, gaiaren inguruan irakurtzen jarrai dezakezue: Javier Saez eta Sejo Carrascoren Por el culo, politicas anales; Jean Luc Henning-en Le source des femmes (Ipurdiaren historia laburra) eta Charlotte Roche-ren Feuchtgebiete (Gune hezeak) gomendagarriak dira.\nNork bere buruarekin edo sexu kide(ar)ekin erabili daitekeen osagarria da. Oso malgua da eta eroso egokitzen da uzkiaren barrunbera. Nolanahi ere, komenigarria da lubrifikatzailea erabiltzea. Kitzikapen handiarekin, gorputzeko beste atalekin jolastuz, sentsazio gozagarriak eskaini ditzake.


Elkarrizketa: Iñigo Martinez. (Filosofia irakaslea): Bizitza? Harrapaezina harrapatzeko saiakera poetiko ezinezko bat da - Euskonews\nIñigok gai filosofikoak eta erantzun gabeko galdera unibertsalak gogoko dituela, berarekin bizitzaz, filosofiaz, eta euskararen egoeraz hitz egiteko plazera izan dugu. Berak dioen moduan, garrantzitsuena esateko zerbait duen norbait aurkitzea delako, ospetsua izan edo ez. Filosofia ikasi duzu. Zerk bultzatu zintuen hori ikastera? Nola erabaki zenuen ikasketa horiek eta ez beste batzuk egitea? Egia esan, ez neukan batere argi zer ikasiko nuen. Ondorioz, zalantzak argitzeko urte beteko epea eman nion nire buruari eta 2.batxilergoa amaitu nuenean lagun batekin Londresera joan nintzen ingelesa ikastera eta zerbitzari moduko lanen bat topatzera: etxetik kanpo bizi, apur bat arriskatu eta egoera berrietan abenturak izan... Urte bete pasatzeko asmoa geneukan baina nik bi aste besterik ez nituen jasan! Hiri izugarri handi horrek bizitzeko oso inpresio txarra eman zidan. Eta beraz, bueltatu egin nintzen (porrota onartuz, lasaitasun handiz. Huts egiten jakitea ere inportantea da bizitzan, pentsatutako proiektuekin burugogorregia izan gabe). Eta orduan zer? Ba filosofia fakultatean matrikulatzea erabaki nuen, kurtsoa hasita bazegoen ere. Zergatik filosofia? Institutuan oso gustuko nituen gai filosofikoak: esentziaren bilaketa, bizitzaren zentzua... Benetako galdera handi, unibertsal eta indartsuei aurre egingo zien ikasketarik autentikoena zela pentsatu nuen, eta ez nintzen damutu. Filosofia ikasgaiak ikasleen artean aspergarrienetarikoa den ospe txarra du. Metodo berezirik ba al daukazu beraiek atentzioa mantentzeko? Ikasleak hasieran gure kontra daude: guk epaituko ditugu, “txapa” sartuko diegu...Hori da zuen aurreiritzia (ez ahaztu gu ere ikasleak izan garela eta badakigu zer den beste aldean egotea). Baina gure bide bakarra kuriositatea eta jakiteko grina piztea da (eta horretarako guk ere apur bat apasionatuak izan behar dugu). Nola kutsatu jarrera hori? Ez dago metodo zehatzik. Gauzak probatu eta funtzionatzen ez duenean aldatu... Azalpen teorikoak, eztabaidak, bideoak, ikasleen azalpenak klase aurrean, antzerkiren bat egin ematen dugun gaiaren inguruan... Dituzun errekurtso guztien konbinaketa bat, azken finean. Orain Bilboko Lauro Ikastolan ematen dituzu Filosofiako klaseak. Nola ikusten dituzu gaur eguneko nerabeak? Belaunaldi batetik bestera aldaketarik somatzen al duzu? Gauza batzuk errepikatzen dira: beti daude ikasle oso jatorrak eta beste batzuk zurekin horrenbeste konektatzen ez dutenak; baina hori irakaskuntzan eta bizitzaren edozein arlotan gertatuko zaigu. Agian gaur egungo desberdintasun bat da ikasleek internetetik ateratako gero eta informazio gehiago daukatela eta lan “corta–pega” egitera ohitzen direla. Nire helburua erabilitakoa informazioa ondo antolatzea eta ulertzea da, informazio gutxiago erabili behar bada ere. Azken finean hori da gero pertsona zentzuduna izateko lagungarriena. Gero eta informazio gehiago daukagula baina gero eta tontoagoak garela pentsatzen dut askotan. Informazio guzti horrek ?gehiegi dago, denetarik, nondik hasi?...– “anorexia mentala”, aspergarritasuna eta jakiteko gogoa kentzen duela ematen du eta hori da errekuperatu behar dena. Zazpi anai–arreba zarete, horien artean zu gazteena eta euskaraz ikasi duen bakarra. Nola oroitzen dituzu Gasteizko Koldo Mitxelena institutuan emandako urteak? Islatuta ikusten duzu zure burua gaur egun zeure ikasleak diren horietan? Nire garaian, Franko hil ondoren, euskaraz ikasteko aukera zabaldu zen, eta umeak ikastolara bidaltzeko momentua izan zen. Ni ikastolara bidaltzea nire anai–arreba nagusien erabaki bat izan zen. Hasieran manifestazio askotara joaten ginen irakasleekin, diputaziora subentzio gehiago eskatzera, toki hobeagoak... Lonja txiki batean ematen genituen gure lehen klaseak. Gero Koldo Mitxelenara joan nintzen eta Gasteizko euskarazko lehen institutu publikoa izan zen: oso inportanteak sentitzen ginen. Ni sartzean bi ikastalde geunden bakarrik, eraikin handi bat ia osorik libre ikasle gutxirentzako... Gaur egun jada kurtso guztiak daude noski, baina uste dut gureak momentu bereziak izan zirela. Jaiotza momentuak, alegia. Horrekin lotuta, zelan ikusten duzu gaur eguneko euskararen egoera geure gizartean? Horretan ez naiz oso pesimista. Gasteizen adibidez gu ginen D ereduko (guztia euskaraz) bigarren promozioa, nire anai–arreba guztiek gazteleraz ikasi zuten, beste aukerarik ere ez zegoen...eta gaur egun berriz, nire ilobek euskara dakite! Hiri nahiko bitxia da gurea, biztanleria asko handitu da urte gutxitan, gure gurasoak ez ziren gasteiztarrak, egiten ari zen hiri honetan. Hazkunde demografikoaren ondoren zuek orokorrean zarete guraso gasteiztarrak daukazuen lehenengo belaunaldia...eta ikusi beharko da zuen partetik euskarari zelako erabilpena ematen diozuen, baina jakin behintzat, badakizue. Zer uste duzu dagoela gure esku hori hobetu ahal izateko? Hitz egitea dago, hori da benetan egin daitekeen gauzarik naturalena. Euskal Herria eta euskararen aldeko ideologia asko zegoen Koldo Mitxelenan eta patioan aldiz gazteleraz egiten genuen. “Vasquito” asko geunden eta euskaldun gutxi. Ideologiaz ahaztu eta euskaraz bizitzea dela uste dut euskaltzale batek duen egitekorik osasuntsuena. Irola irratian saio bat aurkezten du I?igok. Klaseak emateaz gain irratiarekin ere loturaren bat duzula entzun dut. Azaldu zeniezadake? Bai, Irola Bilboko Irrati librean lagun batekin elkarrizketa programa bat egiten dut: Hitzak Bilbatzen deitzen da (hitzak biltzen eta batzen, josten alegia). Elkarrizketa desberdin asko izan ditugu: aurrekoan adibidez martxoak 3ko istiluetan parte hartu zuten langileei, beste batean Abiadura Handiko Trenaren aurkako plataformakoei, kriminologo, bertsolari, musikari, poeta...gai desberdinak jorratzen ditugu elkarrizketatuaren arabera. Ez da jende oso famatua izaten, baina bai esateko gauzak dituena. Hori da inportanteena. Ah! eta bueno, propaganda egiteko aprobetxatuz... programa ostiraletan da 17:00etatik 18:00etara, 107.5 FMn. Internet bidez ere entzun daiteke. Ez zara, beraz, irakaskuntzara soilik mugatzen. Zein da zeure lanbidetik ateratzen duzun gauzarik positiboena? Ez naiz irakaskuntzara mugatzen klasetik kanpoko bizitza nahiko aktibo bat edukitzea gustatzen zaidalako eta gainera komenigarria dela uste dut. Konektatu eta deskonektatzeko aukera emateaz aparte, egindako ekintzak aberasten dituzu. Adibidez niri, askotan irratiko gauzak klaseen burutapenentzako balio izan zaizkit, edota klasekoak irratirako... Baina nire lanbidetik positiboena? Ba lagun asko atera ditut, bai irakasle zein ikasleen artean. Hori, dudarik gabe, altxor handi bat da, handiena. Gero gainera, pertsonekin lan egitea oso interesgarria da: urtero hainbat pertsona berri dituzu aurrean, bakoitza ibilbide propioekin, bere beldur, kezka eta ilusioekin...Horrek profesioa interesgarri bihurtzen du, ez da torlojuekin lan egitea bezala. Egia da problematikoagoa izan daitekeela...baina bueno, bizitza arazotsua da, ezta? Zure espezialitatera hurbilduz, Schopenhauerrek zera esaten zuen: “El destino es el que baraja las cartas, pero nosotros los que las jugamos”. Zuk zer uste duzu? Nahiko ados nago esaldi horrekin. Gure karta batzuk “fabrikatik” datoz, jaiotzetik: neska edo mutila izan, baxua, altua, begi urdin edo beltzak, ederragoa, itsusiagoa, tokatzen zaigun familia eta bere egoera ekonomikoa... baina hortik aurrera, ditugun zirkunstantzia horiekin gure ardurapean hainbat eta hainbat ekintza daude. Gainera bizitza jolas moduan irudikatzen du esaldi horrek, eta apur bat jolasten jakitea ondo bizitzen jakitea da... Zeure ikasleei gauza bakar bat erakusteko aukera izango bazenu, zer esango zenieke? Galdera oso zaila...Agian ez sinesteko esaten dieten guztia, ikertzaile espiritua eta galdera bizirik izanda, inkonformismo eta zalantza osasuntsu bat mantentzeko esango nieke. Azken finean, jarrera kurioso eta gogotsu bat bizitzaren aurrean. Zein izan da bizitzak gaur arte erakutsi dizun gauzarik garrantzitsuena? Urteekin pazientzia izaten jakitea irakaskuntzarik hoberena dela uste dut. Nerabea zarenean gau ilun bat datorkizu (maiteminak, tristurak, egonezinak, arazoak...) eta beti horrela egongo zarela uste duzu, ez zarela berriz ondo egongo. Baina gero, espero gabe askotan, eguzkia irteten da... Nagusitzen zoazenean esperientzia gehiago daukazu, eta zure bizitzaren hainbat kapituluetan gau ilunak egon badira ere, lehenago edo beranduago eguzkia irteten ikusi duzu berriz. Beraz, arazoak arazo, erlatibizatzen eta pazientzia edukitzen ikasten duzu. Seguruago sentitzen zara, nahiz eta txarto pasatzeak ez dizun inork kentzen. Baina pazientzia eta konfiantza ezinbestekoak dira, eta agian oraindik gehiago urgentziaren eta abiaduraren mundu honetan. Filosofian aditua, (eta) bizitzan... Bizitzan ez dago aditua izaterik, bizirik gauden bitartean egoera berri eta ustekabekoak agertzen dira, eta berriak direnez ezin dugu beti jakin zelan asmatu. Probatzea besterik ez zaigu gelditzen. Imajinatu antzerki bat non eszena batean aktoreak ez dakien zer esan/egin behar duen gidoia galdu duelako... Ba hori da gure bizitzaren antzerkian daukagun egoera. Kanpotik –publikotik– aholkuak bota daitezke: pazientzia, tentsio askorik gabe egoten ahalegindu... baina eszenatokian zaudenean ez da erreza, eta horretan aditurik eta unibertsitaterik ez dago. Zorionez ezta? Behintzat, bizitza filosofiaz hartuko duzu, ezta? Bueno, gehiago maite ditut galdera onak erantzun txarrak baino. Filosofiaren zeregina hori bada –arazoak ondo planteatzeri erantzunari baino garrantzi gehiago ematea– ba orduan bizitza filosofiarekin hartzen dut, galderek zabaltzen dizkidaten zerumugetan... Abenduan 33 urte. Pozik orain arte egindakoarekin? Iraganari begira jartzea eta orokorki epaitzea zaila da, lagun gazte. Zenbaitetan pozik, beste batzuetan ez horrenbeste, hanka sartu, errudun sentitu, hobeto egin nahi...denetarik. Baina bueno, gutxi gora behera gustura, gutxi gora behera horren gora beherak azpimarratuz. Demagun zuk egindako ikasketak “saldu” behar dituzula. Publizitate pixka bat: zer arrazoi emango zenituzke hori eta ez beste ezer ikasteko? Ez naiz oso propaganda zalea...gauza onek propaganda gutxi behar dute. Aldiz publizistak haien produktuak kontsumitzera deitzen gaituzte etengabe...eta filosofia merkatutik nahiko urrun dago. Baina tira, esan dezaket ez dela ikasketa masibo bat izango, eta horrekin, hara doanak giro herrikoiagoa topatuko duela klasean (gure kasuan zortzi ginen). Gero ere ba, pentsamendurako zaletasuna daukanari mendeetako tradizio zoragarri batean sartuko dela esango nioke, baina gai hauekiko zaletasuna behar du eduki, noski. Amaitzeko, esaldi batean, zer da bizitza? Ezin dut esan bizitza zer den esaldi batean: hain infinitua da, edozein esaldi beti ere pobreegia irudituko zaidala. Harrapaezina harrapatzeko saiakera poetiko ezinezko bat... Beraz guztiz azaldu ezina den bizitza misteriotsu honetan bizitzen goaz, bidea egiten, eta bitartean azalpen probisionalak topatzen ditugu... Baita bere kontraesan, komedia, drama eta tragediarekin bat ere: guztiak sartzen dira bere lotean. Iñigo Martinez (Gasteiz, 1975) Iñigo Martinez Martinez gasteiztarra da eta eta zazpi anai–arrebatik gazteena. Bilboko Lauro Ikastolan Filosofiako irakasle moduan lan egiteaz gain, bere denbora librean irratiaren munduarekin harremanetan diharduena.


mikel | Irutxuloko Hitza\nEtiketen Fitxategia | mikel\nMikel Erentxuni bihotzeko ebakuntza egin dioteBy Irutxuloko Hitza on 2013/03/06 in Kultura Mikel Erentxun abeslari donostiarrari bihotzeko ebakuntza egin diote Donostia Ospitalean, arteria buxadura bat zela eta. Guztia ongi atera da, baina orain, hiru astez atseden hartu beharko du. Beraz, Get-In ekoizpen etxeak jakinarazi duenez, datozen egunetarako jarriak zituen kontzertuak bertan behera utzi behar izan ditu.\nMiguel Gutierrez gasteiztarrak irabazi du Mikel Essery Bidaia Kontakizun LehiaketaBy Estitxu Zabala on 2012/11/30 in Gizartea, Kultura, Paperekoa Txapeldunaren kontakizuna beste 17 kronikekin batera argitaratu dute ‘Mampo Poa 4’ liburuan Bost urte igaro dira Mikel Essery beste bederatzi lagunekin batera Yemengo atentatu batean hil zutenetik. Zarauztarra zen Essery, baina Egian bizi zen eta Intxaurrondo Hegoa Ikastetxeko ikasketa burua zen. Bere omenez, Mikel Essery Bidaia Kontakizun Lehiaketa antolatzen hasi ziren duela lau urte. Aurten, 53 bidaia [...]\nMikel Alkorta bigarrena izan da Euskadiko Sega Txapelketako finaleanBy Estitxu Zabala on 2012/07/17 in Kirola, Paperekoa Euskadiko Sega Txapelketako finala jokatu zuten igandean, Leitzan. Jexuxmari Ormaetxea Urki izan zen txapelduna. Mikel Alkorta egiatarra bigarren postuan geratu zen, txapeldunak baino 77’5 kilo gutxiago bilduta. Zehazki, Urkik 2.996 belar-kilo jaso zituen, Alkortak 2.918’5 kilo, Juanjoxe Lizasok 2.879’5 kilo eta Jon Kaflankak 2.829’5 kilo. Lau partaideek ordubetean ahalik eta belar gehien ebaki behar izan [...]\nFermin Bouza: “Proposamen dibertigarria egin nahi dugu, baina, aldi berean, abestiek edukia izan dezatela”By Estitxu Zabala on 2012/07/11 in Kultura, Paperekoa Mikel Antero eta Fermin Bouza; Correos taldeko kideak Correos laukotea izango da Kutxa Kultur Festibalean joko duen talde donostiarretako bat; irailaren 7an ariko dira zuzenean Igeldoko parkeko agertokian, 19:00etan, ‘Esponjas para borrar el horizonte’ diskoko abestiak aurkeztuz. Kutxa Kultur Festibalak ahalik eta musika zale gehienengana iritsi nahi du; sarreren prezioa 10 eurora jaistea erabaki du. [...]\nEgigurenek Hernandez izango du bikoteBy Estitxu Zabala on 2012/07/06 in Kirola Munduko Batzarrak antolatutako zesta punta txapelketa jokatuko dute lau bikotek, gaur hasi eta uztailaren 31 bitartean. Mikel Egiguren aietearrak Hernandez izango du lagun, eta bikote indartsua osatzen dutela ziurtatu diote IRUTXULOKO HITZAri. Partida guztiak Donostiako Karmelo Balda pilotalekuan eta Markinan izango dira. Gainera, hiria izango da finalaren lekuko, eta ikusleak biltzea espero dute.\nMikel Motos eta Jon Santamaria euskal selekzioarekin jokatzeko hautatu ditu Pablo LasokBy Estitxu Zabala on 2012/07/03 in Kirola Euskadi eta Senegal selekzioek lagunarteko bi partida jokatuko dituzte. Pablo Laso da aurten ere euskal selekzioko hautatzailea, eta Mikel Motos eta Jon Santamaria donostiarrak deialdian sartzea erabaki du. Ostiralean Azpeitian lehiatuko dira bi selekzioak, 20:15ean, eta ETB-1 telebista kateak zuzenean emango du partida. Hortik bi egunetara, Gernikako Maloste kiroldegian bigarren partida jokatuko dute, 19:00etan.\nHiru jokalari donostiar izan ditzake Mirandes futbol taldeakBy Estitxu Zabala on 2012/06/27 in Kirola, Paperekoa Iñigo Diaz Zerio Burgosko taldearekin kontratua sinatzeko zorian dago, hainbat hedabideren arabera Iñigo Diaz Zerio herreratarra Mirandes futbol taldearekin fitxatzeko zorian dago, hainbat komunikabideren arabera. Reala utzi eta Athleticera joan zenetik, ez du batere zorte onik izan Herrerakoak. Bukatu berri den denboraldian, Numantzian jokatu du, utzita, Bigarren Mailan; eta zortzi gol sartu ditu. Mirandesek Bigarren [...]\nAgur beroa jaso du Mikel AranburukBy Estitxu Zabala on 2012/05/14 in Kirola Realak larunbat arratsaldean jokatu zuen Lehen Mailako Ligako azken partida. Valentziari 1-0 irabazi zion talde txuri-urdinak. Partida kaskarra izan zen, bi taldeen aldetik, baina Mikel Aranburu kapitainak bere ibilbidea garaipen batekin agurtzeko balio izan zuen. Partida hasieran eta bukaeran omenaldi txiki bana jaso zituen jokalari azpeitiarrak. Zalegoari eskerrak eman zizkiot Aranburuk, eta bere taldekideekin batera [...]\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 49 minutes ago\n2.B mailara igotzeko kanporaketak ere gaur zozkatu dituzte. Hemen partida guztiak: http://futbolmamia.com/laudio-ferrol-eta-san-juan-puerta-bonita/ Unai Oiartzun posted an update 1 hour, 20 minutes ago\nAitor Manterola posted an update in the group Futbolsofatzen 2 hours, 8 minutes ago\nZozkatu da 2. mailara igotzeko kanporaketa. Hemen partida guztiak: http://futbolmamia.com/jaen-alaves-alcoyano-eibar-levante-b-athletic-b/ Aitor Manterola posted an update in the group Futbolsofatzen 2 hours, 23 minutes ago\nBeste kanporaketak gure taldeenak: Alcoyano-Eibar. Levante B-Athletic B. Hauek hiru kanporaketa gainditu behar dituzte igotzeko. Alaves igo egingo da lehenengo kanporaketa gainditzen badu (multzoko lehen postuaren jabe izatearen abantaila). Aitor Manterola posted an update in the group Futbolsofatzen 2 hours, 29 minutes ago


Gizarte-etxe eta kirol instalazioetan guneak lagatzeko eskaera (denboraldia) - Elkarteak\nUdal espazioetan denboraldiko erreserba programatuak egitea, alegia, kirol guneak, gela, lantegi edo ekitaldi-areto bat edo gehiago erabiltzeko aukera izatea denboraldi batean jarduera jakin bat garatzeko, non denboraldikotzat hartzen da jarduera jakin bat egitea, denboran erregulartasun batekin. .\nUdalaren guneak erabili nahi dituzten eta Gasteizen helbide soziala duten irabazi asmorik ez daukaten elkarteek.\nEkainaren 1etik 30era bitartean.\nKirolariak bazkide direlako erantzukizunpeko aitorpena , intentsitate handiko entrenamendu-espezialitateak dituzten klubak bakarrik (igerilekuak eta izotz-pista, badminton, squash, tenisa, padel eta pilotalekuak).\nLibretaren edo beste agiriren baten fotokopia, elkartearen kontu korrontea egiaztatzeko, soilik aldaketa izan badu.\nDagokien erregistroan izena eman izanaren ziurtagiriaren fotokopia (Euskal Autonomia Erkidegoko Erregistroan izen eman duten erakundeek ziurtagiria webgunean lortu dezakete) aurreko urtean aurkeztu ezean.\nErreserben eta udal-instalazioen erabileraren webgunea kontsultatu.


Naturzalia: Harkaitz-txorixa (Tichodroma muraria)\nMendi altu eta harritsuetan topatzen dan txori berezi bat da harkaitz-txorixa. Euskal Herrixan Pirineotan aurkitzen da batez ere, baina baitxa erdialdeko mendi altu batzuetan ere. Itsas bazterreko labarretan ere ikusi daiteke. Ogoñoko pareta eskalatzen ikusi naban behin nik adibidez.\nKolore griseko hegaztixa da, baina hegan itxerakuan orban txuridun gorri-karmin koloreko luma oso bereizgarrixak ikusten jakoz. Horri esker, errezago aurkitzen da, bestela nahiko zaila izaten da ikusten eta. Nahiko espezie eskasa da gainera, habitat konkretu baten bilatzekua.\nHurrengo argazkixak Mugarran aterata daoz.\nAurreko urtian Irunberriko arroilan ikusitxako beste harkaitz-txori baten argazkixak erakusteko aprobetxatzen dot.\nIa hurrengo baten argazki hobiak ateratzerik daukaten, gertuagotik aterata eta heguak zabalik ditxula. Ez da txori erreza...\nEgilea: Ander Izagirre Egaña Ordua: 12:30\nEskulapio sugia (Zamenis longissimus)


Aloña Mendik ohorezko erregional mailan jokatuko du datorren denboraldian - Oñati - Goiena.eus\nAloña Mendik ohorezko erregional mailan jokatuko du datorren denboraldian\nArantzazu Ezkibel Galdos 2020-05-09 15:55\nAloña Mendiko futbol sailak berri pozgarria izan du gaur: Gipuzkoako futbol federazioak 2019-2020 denboraldia bukatutzat eman du, eta ondorioz Aloña Mendi mailaz igoko da. Ohorezko erregional mailan jokatuko dute oñatiarrek 2020-2021 denboraldian.\n"Pozik gaude, oso pozik", azaldu du Aloña Mendiko entrenatzaile Endika Ruizek. Aste "luzea" izan dela nabarmendu du, "informazio askokoa", baina gaur erabakia ofizial egin denean pozik hartu dutela berria: "Nahiago genuke denboraldia zelaian amaitzea, hori izango litzateke bidezkoena; baina, pozik gaude hartu duten erabakiarekin".\nKamisetak balkoian jartzeko deia\n"Egoera xelebrea" dela gaineratu du eta ondorioz, ezin izango dutela ospakizunik egin: "Oraingoz ez dugu ospakizunik egingo. Gure saria izango da datorren denboraldian ohorezko erregional mailan egotea, Aloña Mendik merezi duen tokian". Hala ere, egoerak aukera ematen dien momentuan ospatuko dutela gaineratu du Ruizek.\nFutbol saileko zuzendaritza taldeak dei egin die herritarrei balkoietan Aloña Mendiko kamisetak jartzeko, eta modu horretan ospatzeko igoera.\nMartxoaren 8an eten zuten liga; bada, orduko sailkapena hartu dute kontuan ze taldek igo erabakitzeko. Orduko egoera kontuan hartuta, Aloña Mendi sailkapeneko lehenengo postuan zegoen 53 punturekin eta bigarrenarengandik 7 puntuko aldearekin. "Ohorezko erregionalean bi multzo gaude: gure multzotik gu igoko gara eta beste multzotik Allerru", dio Ruizek. Federazioak igoerak gauzatuko ditu; baina, ez, ordea, jaitsierak. Modu horretan, Antzuolak mailari eutsiko dio: sailkapeneko 15. postuan daude 20 punturekin.\nAloña Mendiko areto futbol saila ere ospakizunetan dago: talde nagusia hirugarren mailatik bigarren mailara igo da.\nOihana Elortza mai 10 Oñati\nEuskal Ligarako txartela lortu du Leintz Arizmendik\nArantzazu Ezkibel Galdos mai 09\nGipuzkoako federazioak liga bukatutzat eman duenez, Leintz Arizmendik Euskal Ligan jokatuko du datorren denboraldian. Andoni Ezkurra entrenatzailea...


Axular Lizeoa - Umeen kolikoak. Negar higuingarri baina ez kaltegarria.\nUmeen kolikoak. Negar higuingarri baina ez kaltegarria.\nEz da ezagutzen oraino bularreko haurren %15 - %20 nozitzen duten episodio horren kausa zehatz-mehatz zein den. Hilabete gutxiko bularreko haurra defentsarik gabeko izakia izateaz gainera arazo larria du: ezin adieraz dezake mina duen edo mina non duen, adibidez. Horrelakoetan daukan adierazpide bakarra negarra da. Haurrak, ordea, negar egiten duen denetan ez da mina nozitzen duelako, baliteke umea orduak eta orduak negar batean ematea agiriko arrazoirik izateke: horixe da gurasoak kezkatzen dituena, amorrarazten dituena egoerak eguna joan eguna etorri eta horretan badirau. Haur txikiaren negar jarraituak sortarazten duen inpotentzia eta antsietatearen ondorioz, maiz haurrei noziarazten zaizkie arrazoirik gabeko tratamenduak.\nHaur kolikoaren sintomak nabarmenak dira; eta bi multzotan sailkatuko ditugu: Nagusiak: Ilunabarrean, bizpahiru orduz luzatzen den negar paroxistikoa; Umea artega, urduri dago, sumingarri, aztoratua, aurpegia gorri samara dauka; Hankak sabel gainetik tolestuak dauzka.Bigarren mailako sintomak: Meteorismoa, sabeleko gasak, idorreria, umea goseak dagoela dirudi baina janak ez du lasaitzen.\nEra guztietako ikerlanak egin dira: azterketa gastrointestinaletatik hasi eta jokabidearen azterlanetaraino, baina inolako alteraziorik ezin izan da behin ere atzeman. Aditu batzuen iritziz, baliteke jatorria uzki-esfinterraren hipertonia, pelbiseko pisuaren —pujoaren— erlaxapenaren, kaka egiteko ahaleginen eta uzki-esfinterraren erlaxapenaren arteko koordinaziorik ez izatearen ondorioz. Normal obratzeko abileziarik ezean, hesteetako uzkurtze-uhinek muturreko esfinterra itxita aurkitzen dute: hori izan liteke minaren zergatia, baina frogaturik oraingoz ez dago deus ere. Egun, beraz, baztertze-diagnostikoa egiten da: negarrez datorren bularreko haur osasuntsua ikusirik, eta pediatrak inolako alteraziorik atzematen ez badu, paziente horrek haur-kolikoa nozitzen duela diagnostikatzen da.\nGogoan hartu beharreko lehen kontua: haurtxoaren kolikoa gaixotasunik ez dela, umea osasuntsu dagoela eta koadro hori berez eta bat-batean konpontzen dela. Episodioa gertatzen denean urduri ez jartzen ahalegindu beharra dago, batik bat. Tratamendu bat baino gehiago dagoela ulertu behar da, une horretan garrantzitsuena dela egoera nola “gobernatu” behar den asmatzea. Horretarako, egokiena pazientzia eta lasaitasuna da, arazoari konponbidea emateko neurri eraginkorrik ez baitago. Argitaratu diren azterketen ikerlan analitikoek frogatu dutenez, baliaturiko terapia enpiriko guztietatik —botika batzuk aplikatzea, dieta aldatzea, masajea ematea, etc.—, bakar batek ere ez du arazoa erabat konpondu.\nBotika antiespasmodikoen erabiltzeak —ohiz egiten dena— alferrikakoa izateaz gainera, arriskutsua ere izan daiteke, hesteen mugikortasuna eraldatzen duenez, hesteak (ileoa) geldiaraztera ere irits daiteke. Diziklomina ere baliatu izan da, eta erantzuna onargarria izan da zenbaitetan, baina kontrako erreakzio larriak gertatu ahal izateak botika hori herrialde askotan farmazietatik kentzea ondorioztatu du.


Mendia eta eskalada: 2015-11\n"Batean Kale, Bestean Bale" EGINO\nBide berria dugu Larrainategiko hormetan, Udaberria eta Iturrimurri bideen artean dago. Toki batzuetan kontuz ibili behar da harkaitzarekin eta autobabesarako materiala eraman beharko dugu.\nHau da Ikerrek bidali duen informazioa, oso zehatza beti bezala.\n“Batean kale, bestean bale” bidea 240 m V\n2015-10-31 Koldo eta Iker\nUdaberri baino eskubirago, utzitako harrobi antzeko bat dago, beronen gainetik hasten den espoloia da.\nUdaberrirako hurbilketarekin, eskuinean duen belazera jaitsi eta harrobiaren bestaldetik igo. Iturrimurriko hurbilketa erabiliz gero, belazetik parez pare ikusiko dugu bide osoa.\nHarrobia eskuin aldetik oinez igoaz, arrokazko ertz bat igarota, harrobiaren gainkaldera iristen gara. Monolito honen oinarritik hasi beharrean, apur bat eskubirago, hau da, gorago dagoen erkametzaren parean hasi, honen ezkerreko paretetik. Zuhaitz honen parean, kanal moduko bat igotzen da, landarediak isten duena.\n1.go luzea: 40 metro luze IV ko zailtasuna, kontuz tarte batzuetan harria autsia dago eta. Zuhaitzaren ezkerreko pareta igo eta ertzetik jarraitzen dugu, pareta apur bat tentetzen zaigu, arroka zubiak eta enbor txikietarako bagak ere ongi datoz. Sarrerako pausua egingo litzateke gogorrena. Bilgunea gainkaldeko arteetan egin genuen.\n2. luzea: 40 mtero luze, III-ko zailtasuna. Bilgunetik atera bezain laister, lehen monolito honen gaineko zuhaitzak oinez zeharkatu behar ditugu. Jarraian ertzetik bigarren monolitora eltzen gara, pareta apurtua, landaredi ugarirekin, bagak ongi datoz aseguratzeko. Monolitoaren tontortxoaren azpian dagoen artean bilgunea egin, hormaren ezkerraldean dago.\n3. luzea: 55 metro luze. Monolitoaren tontortxoa apurtua ikusten zenez, beronen eskuinaldetik ekin genion, arroka hobea baitago bertan, beraz tontortxoa eskuinetik apurbat inguratu ondoren ertzean gora igo, fisura onak daude aseguratzeko, IVko zailtasuna. Jarraian plaka errazetatik tontortxora iristen gara, bertan ertz oso zorrotzetik jarraitu behar dugu. Berau zeharkatu eta hurrengo tontortxoaren oinarrian dagoen artean bilgunea egiteko III+. Sokak asko rozatzen duenez, ertz hau pasa aurretik sokatik gogor tiratu beharko dugu, metro batzuk soberan izanda erosoago pasatzeko, gauza bera egin beharko dugu bilgunera iristeko.\n4. luzea: 10 metro luze. Bilgunetik zuzen atera eta tontortxoa eskalatu eta jarraian destrepatu beharko dugu. IV-. Tontortxotik hurrengo bi luzeak ongi ikusten dira. Guk erdikaldeko plakak aukeratu genituen, jarraikortasun handiena baitzuten. Bertara iristeko 80 metro oinez.\n5. luzea: 55 metro luze. Luzerik gogorrena, V eko zailtasuna, behetik ez dirudi, baina oso tente jartzen da plaka. Erreferentzi bezala, diedro baten eskubian pareta itxiaz dagoen artea hartzen dugu. Luzea autsitako bloke batzuetatik hasi, eta jarraian ezkerralderantz doan fisura motz diagonal bat hartzen dugu. Jarraian, fisura sistema baten bidez, gora zuzenean, goiko artearen bila. Tarte honetan, arte txikiago baten ondotik pasatzen gara, bertan dagoen lajarekin kontuz. Artera iritsi aurretik diedrotxo batean sartzen gara, artearen azpitik berau eskubitik inguratu ondoren luzearen zailtasunak pasa ditugu. Aurreraxeago dagoen artean bilgunea.\n6. luzea: 40 metro luze, IV ko zailtasuna. Bilgunetik ez igo monolitoaren tontorrera, destrepe oso bertikala baitu. Honen ordez, jarraitu aurrera eta eskuinean zubi lana eginez dagoen laja handi batetara igo, bertatik azken paretara iristen gara. Azken pareta zuzen hasi eskalatzen, jarraian eskuinalderantz ertzetik atera behar zara, honetarako zuzenean tximeneatxoan sartu beharrean, apur bat ezkerretik igo, fisura on batetan friend txiki bat sartu eta eskuineratz trabesia egin, hau izango da luzeko pausua. Eskuineko ertzera igo ondoren, plaketatik tontorrera iristen gara. Bertan fisura oso onak daude bilgunea jartzeko.\nMateriala: Friend jokoa, fisureroak, baga luzeak bilguneetarako eta baga motz ugari arroka zubi eta bideko zuhaixkak inguratzeko. Kaskoa faltarik gabe.\nJaitsiera: Udaberri eta gainontzeko bideetatik jeisteko erabiltzen den bidea topatzeko, plaketatik gorantza eta ezkerralderantz jo beharko dugu.\nOharrak: Azken bi luzeetan arroka oso ona. Bide basatia, bigarren luzean landaredi ugari eta arroka kaxkarra. 3. luzeak “ambiente” handia du. 5. luzea oso ona.\n3.garren luzeko ertz zorrotza\nEgilea: Mendia eta Eskalada ordua: 23:52 iruzkinik ez:\nBirra Moretti, Ziordiako bide berria\nAurtengo udazkeneko eguraldi tropikalak, uzta berria ekarri du Ziordiako hormetara. Irati bidea zabaldu eta gero, egualdia lagun, Antxon eta Garoak beste proiektu batean sartu eta "Birra Moretti" erdietsi dute. Zurrutada luze eta frexkagarria. Eskerrikasko benetan zuen lan eskergarengatik.\nBilguneak ekipatuta daude. Bidean paraboltak eta harkaitz zubi hornituak aurkituko ditugu, segurtasuna osatzeko autobabesarako materiala ematea gomendagarria da.\nUrbilketa eta jaitsieraren track-a\nEgilea: Mendia eta Eskalada ordua: 20:19 iruzkinik ez:


HOTS BEGI DANBOLINAK: VASQUITA I eta VASQUITA II: ARENAZA AHIZPAK\nMiren, ezkerrean, eta Justi ahizpak, Valentzian\nArrasateko pilotarien zerrenda ezin da ulertu Vasquita I eta Vasquita II izenik gabe. Raketistak izan ziren, goi mailakoak, eta beraien ildotik atera ziren herriaren izena munduko frontoietara eraman zuten beste batzuk, dagoeneko txoko honetan agertu diren Arenaza Velasco haien lehengusinak, besteak beste.\nFelix eta Martina senar-emaztea\nVasquita I eta Vasquita II – Justina eta Maria Visitación “Miren” Arenaza Azkoaga – pilota arrasatearrak emandako raketistarik entzutetsuenak izan genituen, batez ere Justina. Bere garaiko onenen artean sailkatzen dira, erizle guztien arabera.\nFelix Arenaza aretxabaletarra eta Martina Azkoaga arrasatearraren alabak izan ziren Miren eta Justi. Ezkon-bikoteak beste alaba bat ere izan zuen, Kontxita, hamazortzi urterekin 1935ean Madrilen hila. Bi pilotariak Arrasaten jaio ziren, 1915eko uztailaren 2an Miren, eta 1919ko azaroaren 30ean Justi.\nMesedeetako mojekin egin zituzten lehen ikasketak. Baina pilota sartu zen tartean … eta sendiak erabaki garrantzitsu bat hartu zuen. Eman diezaiogun hitza Justiri, hiru ahizpetako gazteena izan arren pilotaren munduan aurren sartu zena:\nBi ahizpak, Eugenio Abarrategi "Martinbixi"rekin\n“Niri zaletasunak berak erakutsi zidan pilotan egiten. Hasiera hartan ez genuen raketarik eta eskuz edo palaz egiten nuen, gehien bat palaz. Nik kirol asko egiten nuen. Zaldibarreko frontoia erabiltzen nuen, lehenik, nire saioetarako, etxetik gertu. Gogoratzen dut Zaldibarren hiru gizon ibili ohi zirela askotan pilotan: “Bixkai” gozogilea, Jose Añibarro Unión Cerrajerako idazkaria eta Santiago Bastida, urtetara alkate izango zena. Oso ondo jokatzen zuten eta haiek ikusteko ahalegin guztiak egiten nituen.\nUnión Cerrajerako langileak lanetik ateratzen zirenean, Gurea frontoira joaten ginen eta bertan “Pañero” barateruari laguntzen genion jolastu nahi zutenei kantxa alokatzen. Hamabost zentimo kostatzen zuen saioko.\nAdinkidea nuen Patri Egidazu – Real Sociedadeko jokalaria izan zena- eta biok ibiltzen ginen “Pañero”rekin, eta gero frontoian aritzea uzten zigun, debalde. Patrik eskuz egiten zuen baina niri gehiago gustatzen zitzaidan pala. Eta palak Eugenio Abarrategi “Martinbixi” osabak egiten zizkidan, arotza zen eta” (1)\nJustik, gaztetxoa zen arren, erantzukizun handiz zaintzen zuen bere prestakuntza fisikoa eta gimnasia, mendiko ibilaldiak, korrika eta igerian egiten zuen. Ordurako, bestalde, ordurako iritsia zen Arrasatera han eta hemengo frontoietako euskal raketisten oihartzuna. Alaba gaztearen zaletasuna ikusita, sendiak erabaki garrantzitsu bat hartu zuen: Madrilera joango ziren ama eta hiru alabak. Martina amak bazuen espainiar hiriburuan izeko bat behitegi bateko jabe zena, eta alaben etorkizuna argitzen zen bitartean izekoaren negozioan lan egin zezakeen. Justik hamar urte zituen. Berak kontatzen du:\nHamar urteko Justi, erdian lehen lerroan, 1930ean.\n“1932ko martxoaren lehenean debutatu nuen, hamabi urterekin, Madrilen. Bi urte lehenagotik “Madrid” frontoira egunero joaten nintzen hango kantxa garbitzera. Bi pezeta ematen zidaten. Ez nuen diruagatik egiten, baizik eta horrek raketisten palkoan eseri eta partiduak ikusteko aukera ematen zidalako. Eta hortik, hain zuzen, etorri zitzaidan Vasquita gaitzizena, jendeak ez baininduen artean izenez ezagutzen eta “a ver esa vasquita” esaten zuten”\nJustiren karneta, 1934an\nEta palkotik kantxara jaitsi zen Justi bere abileziak erakustera. Aurki konturatu zen Ildefonso Anabitarte “Madrid” frontoiko intendentea Justiren balioaz eta kontratua egin zion, hiru urte lehenago inauguratutako frontoi berrian jokatzeko. Hortxe hasi zen Justiren kirol karrera, “Vasquita” izenordearekin. Handik gutxira Vasquita I izatera igaro zen, Justiren bidetik Miren ahizpa ere sartu baitzen, Vasquita II izenordearekin arituko zena. Justik gogoratzen du:\nMirenen karneta, 1934an\n“Arropari buruz gona luze eta manga motzak eramaten genituen. Hasieran galtzerdirik gabe jokatzen genuen. Alpargatak Arrasaten egiten zizkiguten, Ferrerias kalean Bastidak zeukan tailerrean, bai preserbatiboak egiten ziren toki berean. Arrasatekoak ziren alpargatarik onenak”\nMadrid frontoiko raketistak: 6 eta 8 ezkerretik Justi eta Miren\nBi ahizpen kirol ibilbidea batera joan zen. Madriletik Bartzelonara aldatu zen sendia, ama eta bi ahizpa pilotariak, hirugarrena – Kontxita- Madrilen hil baitzen 1935eko urtarrilean. Sendiaren sostengu ekonomikoa bi ahizpen esku zegoen, eta ondo joan zitzaien, Txiki Alai frontoian asko irabazten baitzuten, bi arrasatearren jokoaren kalitatea ere handia baitzen. Ondokoa 1935eko udazkenean albistea da, Bartzelonako El Mundo Deportivo egunkarian, Vasquita I-ri buruz ari dena:\n“… Fue una victoria brillantísima, conseguida con un juego exhuberante y desbordante de Vasquita, que anoche tuvo su mejor actuación en Barcelona. Su pegada, inundante, bajando, en alarde de facultades físicas a los cuadros medios de la cancha, para entrar siempre a sotamano, anuló el peligroso y contundente boti-voleo y la habilidad maravillosa de Aurora, y anuló la derecha temible de Carmina.\nLa olímpica zaguera, agigantándose, estaba en todas partes y no había pelota imposible para su raqueta. Cruzadas al dentro y al ancho, rebotes largos o a la pared chica, arrimadas, cortadas, todo lo llevaba y a todo repicaba con violencia increíble. Por eso, aunque Nati y Carmina y Aurora hicieron un gran partido, pasaron desapercibidas a la atención del público, que dedicó todos sus aplausos y fueron encendidamente entusiásticos a la exhibición sorprendente y maravillosa de Vasquita”\nJustiren kirol izena ezaguna egin zen eta frontoi askotatik deitzen zuten, batzuetan partidu solte batzuk jokatzeko bakarrik, eta Bartzelonatik joan etorria hegazkinez egiten zuen. Luxu ikaragarria sasoi hartan!\nXX, Miren, Xekun Altuna eta Justi, Bartzelonan 1940an\nBartzelonako Txiki Alai frontoian aritu ziren bi ahizpak urte luzez. Eta partiduetako emaitzek laguntzen zieten kirol karreran. Ondoko albisteak – 1936ko uztailean El Mundo Deportivon , ostera azaltzen du garbi Vasquita I-aren jokoaren maila:\n“La velada de ayer en el Frontón Txiki tuvo el éxito de público que era de prever ya que el programa era excelente: actuaban las ocho estrellas del cuadro de raquetistas.\nBartzelonako raketistak, 1936an\nEn el partido de campeonato lo sobresaliente volvió a ser la actuación de Vasquita, que definitivamente enganchada hizo brillante exhibición de su juego, un juego que por su anchura, soltura y plasticismo ambidiestro pregona su procedencia de la clásica escuela vasca. No nos atrevemos a decir que Vasquita sea la que más juega a la pelota de las señoritas que forman el cuadro del Txiki, pero sí que ella es la mejor o con mejor estilo juega”\nMiren, 1936an Bartzelonan\nErizlearen idatzia ez zen txantxetakoa Txiki Alai frontoian raketista ugari ari baitzen lanean, ziurrenik estatuko emakume pilotari gehienarekin. Kontuan eduki behar da espainiar gerra zela eta Bartzelonara bildu ziren profesionalak, giro aparta sortuz. Frontoia jendez gainezka egoten zen. Gerra amaituta eta Espainiako Pilota Federazioa sortzen denean Miren eta Justi ahizpek pilotan segitzeko baimena jasotzen dute, zegokien karneta eskuratuz. Urtero berriztatu behar zuten baimena. Federaziotik emakumeei zailtasunak ipintzen zizkieten pilotan aritzeko, “emakumeen tokia etxea da” leloarekin.\nJustiren lehen fitxa, Federazioan\nZailtasun guztien gainetik bi ahizpak partidu asko jokatu zuten frontoi desberdinetan. Eta Valentzia, Sevilla, Madrid,… Arrasateko trinketean, Gurean erakutsi zuten euren trebezia. Urte politak izan ziren, giro sozial eta politikoa bestelakoa zuten arren. Justik kontatzen zuen:\n“Giro berezian mugitzen ginen. Frontoietan, ikusleengandik gauza gogorrak entzun behar izaten geneituen, dirua jokoan jartzen duenak edozertarako eskubidea duela pentsatzen du-eta"\nPilotarien agurra Justiri, 1943an\nVasquita I 1943an erretiratu zen, hasiak zituen ikasketekin jarraitzeko. Erizain egin zen, fisioterapia eta podologian espezializatuz, eta erretiratu arte Arrasaten ihardun zuen. Vasquita II-k ere erretiro profesionalaren bidea hartu zuen, Enrike Stegmeierrekin 1945ean ezkontzeko.\nVasquita I eta Vasquita II. Justi eta Miren Arenaza Azkoaga ahizpak. Raketista moduan egindako bizitzaz galdetzen zitzaionean, Justik erantzuten zuen:\nMirenen ezkontza eguna, 1945ean\n“Berriz jaiotzeko aukera izango banu, gauza bera egingo nuke. Oroitzapen onak ditut, batez ere ezagutu dudan jendearen gainekoak”\nJusti Vasquita I, 2000ko urtarrilaren 7an hil zen. Miren Vasquita II, berriz, 2003ko martxoaren 9an. Biak ditugu Arrasateko pilotaren historiako protagonistak, berezko merituz.\nJusti, Euskal Pilotarien Batzarrak eskainitako omenaldian, 1992an\n(1) Justiren adierazpenak “Euskal Pilotarien Batzarra”k 1992an argitaratutako aldizkaritik daude atera.\nArtikuluaren gaztelerazko itzulpena dago eskuragai: JON STEGMEIERen gaztelerazko itzulpena\nArgazkiak: Stegmeier Arenaza sendia, Euskal Pilotarien Batzarra aldizkaria eta Wikipedia\nARRASATEKO RAKETISTEI BURUZ GEHIAGO:\nEtiquetas: 1915, 1919, 1932, 1935, ARRASATE, Bartzelona, Gurea frontoia, Justi Arenaza, Madrid, Miren Arenaza, raketistak, Txiki Alai, Vasquita I, Vasquita II


Fiare Banka Etikoaren bultzada berri bat | AMS Mundu Solidarioa\n← Fiare Banka etikoaren lehenengo biltzarra Debagoienan\nLarunbat honetan , urriak 25, Cohousing-a , Lankidetzazko etxebizitzak →\nFiare Banka Etikoaren bultzada berri bat\nPublicado el 21/10/2014 por amsmundusolidarioa\nJenteak ongi lan egiten du. Atzo argi geratu zen. Pedrok ez zuen hitzegin baina bera izan da prozesua diseinatu duena. Diapositibak Aiorak pasatzen zituen. Bera izan da sortzaile artistikoa. Iker, ia berria plaza honetan, Fiare ezagutzea eta banku mota honekin konprometitua egotea demostratu zuen. Juankarrek, aurkezle gisa dituen doainak azaleratu zituen. Oierrek Txinatik orientazioak eman zituen. Josemak, Debagoieneko Fiareren arduradunak, esker haundiz osatu zuen taldeko bolondres guztien lana.\nEz zen guk ateratako argazkirik egon ezta hedapen mediatikorik. Mondraberriko argazkilariak aurkezpenaren instantanea jaso zuen eta partaideak zenbatu zituen, 25, Josemak uste zuena baino 10 gehiago. Laburbilduz, banku europeo, eta zergaitik ez mundial, garden, parte-hartzaile, demokratiko eta solidario batean kolaboratu nahi duen Debagoieneko sektore garrantzitsu baten konpromesuaren adierazgarri argi bat izan da.\nDebagoienari dagokion Fiare Banka Etiko-aren lehen asanblea burutu da jada. Azaroaren 15ean Fiareko bazkideen asanblea ospatuko da Donostian eta bertan aukeratuko dira hurrengo hiru urteetarako GIT-eko (Grupo de Implantación Territorial) arduradunak.


EBren laguntza Mendebaldeko Balkanetarako 2015ean Vienan egindako goi bileran - EBko berriemailea\nEBk mendebaldeko 2015 Summit Vienako Balkanetako laguntza\nAbuztua 26, 2015\nGoi bilera iazko abuztuan Berlingo Gailurretik egin ziren aurrerapenetan oinarrituko da eta Mendebaldeko Balkanetako 6 herrialdeen arteko lankidetza gehiago garatzen saiatuko da.\nKanpo Arazoetarako eta Segurtasun Politikarako Ordezkari Nagusia / Federica Mogherini Europako Batzordeko presidenteordea, Maroš Šefčovič Energiaren Batasuneko presidenteordea eta Johannes Hahn Europako Auzo Politika eta Handitze Negoziazioen komisarioa Europako Batasunaren ordezkaria izango da bihar Vienan egingo den Mendebaldeko Balkanetako goi bileran ( Abuztuaren 27a), Werner Faymann Austriako kantziler federalak antolatua.\nGoi-bilerak iazko abuztuan Berlingo Gailurretik izandako aurrerapenetan oinarrituko da eta Mendebaldeko Balkanetako 6 herrialdeen (Albania, Bosnia eta Herzegovina, Kosovo, Montenegro, Mazedoniako Jugoslavia ohia) arteko lankidetza gehiago garatzen saiatuko da. , Serbia) beren erronka komunei aurre egiteko, batez ere migrazioa - Gailurreko gai nagusietako bat, eskualdeko lankidetza eta erlijio elkarrizketa eta muturrekoen aurkakoa ere barne hartzen dituena. Goi bileran saio paraleloak egongo dira Gobernu Buruentzat, Kanpo Arazoetarako Ministroentzat eta Ekonomia Ministroentzat.\nGobernu buruen saioan, lehen ministroek eskualdeko egungo egoera ekonomikoa, gazteen / lanbide heziketa eta konektibitatea eztabaidatuko dute. Saio honetan Mogherini Ordezkari Nagusia / presidenteordeak parte hartuko du. Honela esan zuen: "Mendebaldeko Balkanetako eskualdeak erronka ugari ditu, segurtasunari eta migrazioari aurre egiteko premiatik hasi eta herrialde askotan zailtasun ekonomiko eta politikoei aurre egiteko beharra. Vienako Mendebaldeko Balkanetako goi bilerak aukera garrantzitsua emango digu eztabaidatzeko ez ezik. oraingo erronkak, baina baita gure etorkizun komuna ere ".\nHahn komisarioak, Atzerri ministroekin batera, eskualdeko lankidetzan lehentasunezko gaiak eta egungo migrazioarekin lotutako erronkak aztertuko dituzte. Hahn komisarioak zera esan zuen: "Konektibitate bateratuko agendan aurrerapen nabarmenak ikusi ditugu iaz Berlingo Goi Bileratik eta orain eskualdean lehentasunezko inbertsio proiektu zehatzak identifikatu ditugu, eta horiek Pre-Sarbide Tresnaren laguntza jaso dezakete".\nŠefčovič presidenteordeak eta Ekonomia ministroek eskualdearen etorkizun ekonomikoak, energia eta garraio konektibitatea eta lanbide heziketa eztabaidatuko dituzte. Šefčovič presidenteordeak honakoa esan zuen: "Energiaren Batasuneko Estrategiak oso argi dio Energiaren Batasuna ez dela Batasunaren mugetan gelditzen. Horregatik ez dugu ahaleginik egiten Mendebaldeko Balkanak gure energia sistemekin hobeto konektatzeko. Hori da igorri nuenean igorri nuen mezua. orain dela gutxi Serbian izan zen, eta hau da nire mezua Gailurrean ere ".\n1.5 milioi euro Mendebaldeko Balkanetako errefuxiatuei eta migratzaileei laguntza humanitarioan\nGoi-bileraren aurretik, gaur Europako Batzordeak 1.5 milioi euroko diru laguntza gehiago emango ditu Serbian eta Mazedoniako Jugoslaviako Errepublika ohian errefuxiatuei eta migratzaileei laguntzeko. Laguntzek bazkide humanitarioei lagunduko diete larrialdietako oinarrizko zerbitzuak eskaintzen laguntzeko, hala nola, edateko ura, higienea, osasun arreta, aterpea eta errefuxiatuen eta migratzaileen babesa, harrera zentroen hobekuntza eta eskualdeko migrazio arazoen koordinazioa eta txostena. . Christos Stylianides EBko Laguntza Humanitarioa eta Krisiak Kudeatzeko komisarioak honakoa esan du: "Mendebaldeko Balkanak aurrekaririk gabeko errefuxiatu eta migratzaile kopuruarekin ari dira. EBk bere laguntza humanitarioa indartzen ari da premiazko laguntza emateko. Hau Europako elkartasuna da. oinarrian ".\nEuropako Batzordeak aurretik 90,000 euro baino gehiago eman dizkio EBko laguntza humanitarioan Jugoslaviako Mazedoniako Errepublika ohiari (31eko uztailaren 2015n) eta 150,000 euro Serbiari (20eko abuztuaren 2015an) larrialdi egoera honi erantzuteko. Finantzazioa zuzenean bi herrialdeetako Gurutze Gorriko sozietate nazionaletara bideratu zen. Serbian eta Mazedoniako Jugoslaviako Errepublika ohian EBko errefuxiatu eta migratzaile zaurgarriei laguntzeko laguntza orokorra 1.74 milioi eurokoa da.\nbere Migrazio Europako Agenda, Europako Batzordeak migrazio erronkei aurre egiteko ikuspegi integrala ezarri du, epe laburrean zein luzean. Ikuspegi horren funtsezko elementua da hirugarren herrialdeen lankidetza eta laguntza, batez ere gure inguruan daudenak.\nGoi bilera Werner Faymann Austriako kantziler federalak egingo du, Mendebaldeko Balkanetako 6 lehen ministroak gonbidatu dituena (Albania, Mazedoniako Jugoslaviako Errepublika ohia, Kosovo, Montenegro, Serbia eta Bosnia eta Herzegovina) eta Alemania, Frantzia , Italia, Kroazia eta Eslovenia ekitaldira.\nVienako goi bileraren ondorioak Europako Batzordearen webgunean eskuragarri egongo dira hemen. Ekitaldia ere estaliko da EBS.\nMendebaldeko Balkanetako Goi Bileraren Viena 2015 webgunea.\nMigrazioari buruzko Europako Agendari buruzko prentsa pakete osoa.\nGai erlazionatuak:Vienako 2015eko goi bileraeta errefuxiatuen eta migratzaileen babesaateskualdeko migrazio arazoei buruzko koordinazioa eta berri emateaedateko uraEB Mendebaldeko Balkanetarako laguntzaezaugarrifull-imageosasun-laguntzahigieneharrera zentroen hobekuntzaaterpea\nAitorpena Gizaldeko Laguntza eta Crisis Management komisarioaren Christos Stylianides Gurutze Gorriko Nazioarteko Batzordeko du (ICRC) Yemen aurkako erasoa arabera\nJende bistak ezintasunak dituzten garrantzitsuak dira: amaiera jarriz tokenistic kontsultei


Vasconia sagarren konpotaz eta ore gozoaz egindako tarta\nPastela - 6 perts. – Erreketa : 35 min 180°C – 6- termostatoa\n1 kg Vasconiaren Royal Gala edo Belchard Chantecler edo Rubinette sagar *6 sagar gutxi gorabehera\n50 g kanabera-azukre hauts\nlimoi baten zukua\n100 g azukre hauts\nOre gozoa egiteko\nEgurrezko koilara batez, nahastu irina, azukrea eta gatza bol batean. Urtu pixkatxo bat gurina, gehitu orera, eta nahastu esku hatzen puntarekin. Egin bola homogeneo bat, utzi plater sakon batean, eta estali film gardenaz 2 orduz gutxi gorabehera, hozkailuan gordetzeko (presa izanez gero, urrats hau egin gabe utz daiteke).\nAtera zukua limoiari. Zuritu eta moztu Vasconia sagarrak goitik behera, zatitan.Ipini sagar-zatiak apur bat sakona den plater batean, eta gehitu limoi-zukua. Urtu 20 g gurin zartaginean, eta sueztatu sagar-zatiak. Gehitu 50 gr kanabera-azukre su ertainean. Sagar-zatiak kolore hartu eta urtsu egiten diren bezain pronto, atera sutik eta utzi alde batera.\nKoipetu moldea gurinez, eta ipini bertan Vasconia sagar-zatiak epelak daudela. Xehatu ore gozoa gainetik, sagarrak estaliz. Sartu labean 35 minutuz 180°C-ra. Labera sartu eta 10 minutura, atera platera eta eskuarekin azukreztatu platera pixka bat; sartu labean erreketa amaitu arte.\nZerbitzatu epel, eta gozozaleentzat esne-gain koilara batekin.


Ikasturtea erronka berriekin hasi dugu Ilazkin - Ilazki Euskaltegiak\nUrtero bezala, ikasturte hasieran urduritasun eta ilusioak bat egiten dute Ilazkiko irakasleon artean. Urte osoko erronka berriei aurre egiteko modurik hoberena egiten ari garena zuei erakustea da.\nKomunikazioan aurrera pausua ematen saiatuko gara aurten. Horretarako web orria berritzeaz gain, sare sozialetan lan handiagoa egiten saiatuko gara, Ilazkiko egunerokotasuna denon artean elkarbanatzeko asmoekin: Twitter eta Facebookez gain, Instagram-en ere egongo gara aurten. Euskara ikastea, mundu berri bat zabaltzea delako.\nIrudiak ere berritu ditugu. Zer iruditzen zaizue Konstituzio Plazako gure eraikina?\nPrevious Post HABE agiriak eta euskaltegietako ikasleentzako laguntzak Next Post San Sebastian eguneko zozketaren irabazleak


"Ikasleek kudeatutako gune baten beharrari erantzun diogu" - Arrosa\nBeraien ikasketa beharrizanak asetzeko eta eraldaketa nahiak gauzatzeko lekua sortzeko asmoa dute Euskal Herriko Unibertsitateko Leioako campuseko Gizarte eta Komunikazio Zientzien fakultateko ikasleek. Hargatik, aisialdia eta formazioa batu eta klase “zapaltzaileen” hezkuntza sistema eta baloreen aurka egin nahi dute. Modu praktikoan hori irudikatzeko erabilerarik gabeko espazio bat okupatu dute fakultatean bertan. Hango berri zuzenean jasotzeko, GKZ fakultateko ikasle asanbladako Amaia gonbidatu dugu Zebrabidera.\nPosted in ZebrabideaTagged #amaia #campus #ehu #fakultate #gizarte #ikasle #komunikazio #leioa #okupazio #portada #sistema #unibertsitatea


Itzulera Eskubidea Alemanian - Alemaniako abokatu konektatuta. Handiena lege-ataria.\nItzulera Eskubidea Alemanian\nan, DVU iritsi Brandenburgoko, ehuneko\nArabera ebaluazioa hauteskunde ikertzaileek, bi alderdiek onuradun aurka Protesta lan merkatuaren erreforma Federal gobernuak eta zabaldu aldarte txarra Ekialdeko AlemanianHorrez gain, DVU eta NPD adostu Itun bat egiteko lehiaketa ez. In Brandenburgoko, alemaniako jendearen Batasuna bihurtu zen, Saxonia, bakarrik, alderdi demokratiko nazionala Alemania. Igandera Arte (.), izan zen alemaniako jendearen Batasuna DVU gisa soilik eskuin muturreko alderdia herrialdeko egun Bremen eta Brandenburgoko. Urtean sortu zen, da festa bat, Munich-oinarritutako argitaratzailea Gerhard Frey especulado nagusiki aurkako erresumina atzerritarrak. ehuneko, emaitza onena oraindik urrun-eskuin alderdiaren egoera batean hauteskunde. Hala ere, taldea izan zen ospea ezgaitasuna eta azterlanarena. Parlamentario hauteskundeetan, Saxonia-Anhalt, DVU, ez gehiago.\nThe NPD, bilboko itsasadarrean sartu zazpi herrialde egun, kudeatzen ko hamarkadan, gehienak duela gutxi.\nehuneko an, Baden-Württemberg. ehuneko besterik ez Sartu Bundestag. eko hamarkadan, hautesleek hasi zen, baina galera. Aldi Saarland hauteskunde on maiatza. Irailean, iritsi dira harrigarri bat re. ehuneko Eskalatzaile eko hamarkadan, Errepublikanoek ziren. eta, eseri zen estatuko Parlamentuaren Baden-Württemberg.\nan izan zuen lortu alemaniako Saxonia-Anhalt\nan, ere mugitu dute. ehuneko Europako Parlamentuan. Lidergoa bat eta norabide bat gatazka hasitako eko hamarkadaren erdialdean gainbehera. Vox batera Andaluzian, eskuin muturreko alderdia, geroztik lehen aldiz, Francoren diktadura bat espainiako eskualdeko Parlamentuak. Bat DW Elkarrizketa, analista politikoa, Luis Moreno Fernández azaltzen du zer esan nahi du herrialdean. Frankfurt polizia, azpian da susmoa: funtzionarioak izan beharko dute, eta eskuin muturreko ideiak Interneten.\nHorrez gain, abokatu baten biktima bat muturreko eskuindar talde terrorista da, esan izan mehatxatu.\nKasuan martxak Chemnitz, Trantsizio arteko Pegida, AfD eta Naziek ziren, neurri batean, menderatuko.\nNahasketa honetan, antza denez, hazi neo-Nazi-egiturak gehiago edo gutxiago espontaneoa frustrazioa. Arabera sexu-hauste new urte eve begiratu guztiak baino gehiago, Alemaniako Kolonia.\nNahiz eta Errektore bat deitu du 'gogorra erantzuna estatuko legea'.\nIzan zen, hala ere, eza froga orain, baizik eta biguna.\nBakarrik larunbatean Sahra wagenknecht izan iragarri, goitik mugimendua 'Stand up' kendu. Laster egiten zuen, beste aulki. Gutun batean, diputatuen deitzen dira arrazoiak. Estatu gehienetan, erabilera da, eta gizarte-komunikabideetan. Bakarrik hiru herrialde, ikerketa berri baten arabera, hazkunde-Joera aurka.


La Course. Emakumezkoak ere Eliseo Zelaietan eta Tropelan – Tropela.eus bloga\nBidaltzailea:Tropela Elkartea\t 2014-02-07 2014-02-07 Utzi iruzkina La Course. Emakumezkoak ere Eliseo Zelaietan eta Tropelan bidalketan\n97.000 sinadurek dute errua, batez ere. Baita sinadurak jaso dituen Le Tour Entier ekimenak, ekimen honi aurpegia jarri dioten Marianne Vos, Emma Pooley, Kathryn Bertine eta Chrissie Ann Wellington kirolariek zein kargua hartu berri duen Brian Cookson UCIko buruak berberak ere.\nAktore guztion lan bateratuak azaltzen du bakarrik ASO, Frantziako Tourraren antolatzailearen erantzun trebe eta, batez ere, azkarra: 2014ko Tour-ean bertan, gehiago itxaron gabe, irekiko diote atea emakumezkoen tropelari. Momentuz egunbeteko lasterketaren bidez (La Course izena eman diote). Non eta lasterketak ikur dituen Eliseo Zelaietan, gizonezkoen 3 asteko ekitaldiari amaiera eman baino ordu batzuk lehenago.\nLa Course aukera aparta izango da emakumezkoentzat ohikoan ez duten estaldura eta oihartzuna jasotzeko, bide bazterretan, komunikabideetan eta, batez ere, telebista ahalguztidunean. Gizonezkoen babesean, eszenatokirik handienean, tartetxoa. Eta horrek dakarren bultzadarekin ikusezin izateari uzteko parada.\nHori izan behar du La Coursek: ikurra eta bultzada. Eta, zentzu guzti hauetan, bide urratzaile izatera deitua dagoela ulertuta, Tropelak ere lekua egingo dio La Course-ri bere egutegian. Hasieran plazaratu genuen egutegiari, beraz, lasterketa hau aintzat hartu eta lasterketa hau gehitzea beharrezkotzat jo dugu. Horrenbestez, aurten 21 lehiaketa izango ditugu Tropelan.\nGiro Rosa eta La Course, beraz, emakumezkoen egutegiari dagokionez aurten Tropelan izango ditugun lehiaketa berriak: itzulietan erreferentzia Italiakoa; etorkizun berri baterako sarrera atea Frantziakoa.\nEspero dugu erabakia gustuko izango duzuela.\nBidaltzailea:Tropela Elkartea 2014-02-07 2014-02-07 Hemen argitaratua:Emakumezkoak, LehiaketakEtiketak: ASO, Brian Cookson, Chrissie Ann Wellington, Emma Pooley, Kathryn Bertine, La Course, Marianne Vos


Oriok eskura dauka Zarauzko Ikurrina eta Hondarribiak abantaila txikia lortu du | Remo | Naiz\n14 AGO. 2021 - 17:49h\nÚltima actualización: 20 AGO. 0014 - 00:00h\nOriok eskura dauka Zarauzko Ikurrina eta Hondarribiak abantaila txikia lortu du\nEuskotren Liga are estuago irtsiko da azken estropadara. Oriok urrats handia eman du Zarauzko Ikurrina bereganatzeko baina Arraun Lagunakek eutsitako bigarren postua erabakigarria izan daiteke. Gizonezkoetan, Hondarribiak abantaila txikia lortu du (bi segundo) eta puntu bakarra jan dio Santurtziri.\nOrioko arraunlariak garaipena ospatzen. (Jon URBE / FOKU)\nOriok sekulako irteera egin du XIII. Zarauzko Ikurrinaren lehen jardunaldian. Ohartu orduko, traineru bateko aldea atera dio bai Donostiarrari eta baita lehen luzea hirugarren postuan eman duen Arraun Lagunaki ere. Sailkapen nagusian bi puntuko abantailarekin iritsi da Juan Mari Etxabek entrenatutako trainerua baina oriotarrek eginiko estropada ederraren ondotik, alde hori puntu bakar batera murriztu da. Eta, bihar, igandean jokatzen da azken jardunaldia!\nLiga irabazteko borroka estu-estu dagoen bitartean, badirudi ezusteko gutxi egongo direla Zarauzko Ikurrina eramateko. Oriok kasik 10 segundoko aldea atera dio azkenean bigarren postua salbatzea lortu duen Arraun Lagunaki (9.94). Gaitzerdi, donostiarrek, ziaboga on bati esker –Donostiarra baino lehenago atera dira– eta bigarren luzean hortzak gogor estututa, bigarren postua lotu dutela, hala ezean, sailkapen nagusian berdinketa egongo litzatekeelako.\n«Torrekua I.a» hirugarren helmugaratu zen, Oriotik 13.24 segundora eta segundo bat baino apur bat gehiago behar izan zuen Hondarribiak.\nAzken lau estropadetan eskuratutako hiru banderei esker, sailkapen nagusiaren buruan bakarrik zegoen Arraun Lagunak eta Zarauzko lehen jardunaldia bukatu bezain laster, Itziar Eguren presidenteak ETBn adierazi legez, daukaten abantaila salbatzeko helburuz ureratu dira Zarautzen. Lehen jardunaldi honetan lortu dute baina guztia bihar erabakiko da. Berdinketak ere balio die donostiarrei, bandera kopuru gehiago altxatu dituztelako.\nZarauzko XIII. Ikurrina\n1. Orio 11:06.62\n2. Arraun Lagunak 11:16.56\n3. Donostiarra 11:19.86\n4. Hondarribia 11:21.08\n1. Arraun Lagunak 36 puntu\n2. Orio 35\n3. Donostiarra 23\nHondarribiak abantaila txikia\nGizonezkoetan, XLIV. Zarauzko Ikurrinako lehen jardunaldia estuagoa izan da. Hondarribiak irabazi du (20:24.42) baina soilik bi segundoko aldea aterata bigarren izan den Santurtziri. Beraz, igandean erabakiko da ikurrina nork altxako duen. Bi hauen artean egongo da garailea, edo hori aurreikusi daiteke, hirugarren izan den Donostiarra 12 segundora helmugaratu baita.\nOhorezko txandan sekulako lehia erakutsi dute Donostiarrak, Hondarribiak eta Santurtzik –Zierbena atzean geratu da–. «Torrekua II.ak» aurretik joan da estropada kasik bere erdira iritsi denera arte, hondarribitarrek olatu bat probestu eta aurrea hartu dien arte. Azken bi luzetan atzean geratu dira donostiarrak ere.\nHondarribi, lehendabizi, eta Santurtzi, bigarren, helmugaratzen. (Jon URBE / FOKU)\nAzken luzean, olatuek hain zuzen ere, sekulako protagonismoa hartu dute eta Hondarribiak eta Santurtzik izugarrizko ikusikizuna eskaini dute. Hasiera batean Santurtzik aurrea hartu dio baina gero berriro gailendu dira Orbañanosen mutilak. Hala, Arraun Lagunakek egin bezala, lider den «Soterak» bigarren postua eustea lortu zuen, hondarribiarrek jandako koska soilik puntu batekoa izan zedin. Egun, zortzi puntoko aldearekin dago sailkapenaren buruan ontzi santurtziarra.\nOrokorrean, hiru txandetan egon da ikuskizuna. Lehenengoan, Lekittarrak mahaian kolpe ederra eman du bere txanda irabazi eta igandeko jardunaldirako, bigarren txandan lekua eginez. Zer esanik ez, arerio zuzenei dagokionez, nolako hauspoa hartu duen sailkapenean. Larunbat honetan azken izan den Tirani hamabi puntu ateratzen dizkio eta Aresetik –asteburu honetan ez du lehiatuko covid-19a dela eta– zazpira geratu da.\nBigarren txanda, Orio izan da garaile nabarmena eta igandean ohorezko txandan lehiatuko da. Sailkapenean ere jauzia eman du, laugarren sailkatua den Zierbenatik puntu bakar batera kokatu baita.\nUrdaibai, Ondarroa eta Cabok ezin izan dute oriotarren erritmoa segi –Orio baino 14, 17 eta 25 segundo beranduago helmugaratu dira– eta galizarrak lehen txandan lehiatuko dira igandeko estropadan, Zarautz eta Tiranekin batera.\nZarauzko XLIV. Ikurrina\n1- Hondarribia 20:24.42\n2- Santurtzi 20:26.12\n3- Donostiarra 20:36.50\n4- Orio 20:45.34\n5- Zierbena 20:56.46\n6- Lekittarra 20:58.36\n7- Bermeo Urdaibai 20:59.38\n8- Ondarroa 21:01.96\n9- Cabo 21:10.30\n10- Zarautz 21:16.86\n11- Tiran 21:31.38\n1- Santurtzi 140 puntu\n2- Hondarribia 132\n3- Donostiarra 115\n4- Zierbena 113\n5- Orio 112\n6- Urdaibai 100\n7- Ondarroa 73\n8- Cabo 69\n9- Ares 60\n10- Lekittarra 53\n11- Tiran 41\n12- Zarautz 32\nGetariak irabazi du KAE-1 ligako estropada\nKAE-1 ligan, bestalde, Getariak estropada ederra egin du Castroko uretan eta lidertza sendotu dute. Bederatzi segundoko aldea atera dio bigarren geratu den Pedreñari eta beraz, sailkapen nagusian, bien arteko aldea apur bat handitu da.\nTolosaldea, ETE ligan eta Busturialdea, KAE-2 ligan\nEmakumezkoen ETE ligan, Tolosaldeak liga garaipenerako urrats handi bat eman du Zarauzko estropada eremuan. Gainera, igoera fasea jokatzea kasik bermatua daukala esan dezake . Bigarren izan zen Hibaikari bederatzi segundo atera zion eta Deustori, 17. Hala, lidertzan daude tolosarrak, 10,73 punturekin, bigarrenak –Deustok– baino puntu bat gehiagorekin.\nGizonezkoen KAE2 ligaren goialdea estuago dago eta Busturialdeak, atzoko garaipenarekin, lidergoa sendotu zuen. Izan ere, sailkapen nagusian bigarrena den Portugaletek huts egin zuen (bosgarren bukatu zuen). Hondarribia B izan zen bigarrena, Zarautz B hirugarren eta pasa den astean KAE-2 ligan bere historiako bigarren bandera irabazi zuen Mutriku, laugarren.


Ibilgailuen sarbidea kontrolatzeko sistema berria jarriko da Ramon Irizar eta Motxon kaleetan — Berbia\nIbilgailuen sarbidea kontrolatzeko sistema berria jarriko da Ramon Irizar eta Motxon kaleetan\nMatrikulak "irakurtzen" dituen kameradun semaforo bana jarriko da\nRamon Irizar eta Motxon kaleetan badira ibilgailuak sartzea oztopatzen duten elementuak, piboteak, alegia. Eskuz jarri eta kendu behar dira eta sistema moduan hainbat gabezia dituela agerian geratu da. Dagokion azterketa teknikoa eginda, egungo oztopo sistema aldatzea erabaki da. Matrikulak irakurtzeko kamera duen semaforo bana jarriko da, Unibertsitate etorbidean jarri zirenen modukoa.\nSemaforoak argi gorria piztuta izango du baina baimendutako ibilgailuren bat hurbiltzean, matrikula irakurtzeaz bat berdez argituko da, bidea emanez. Helburua, oinezkoen segurtasuna hobetu eta bermatzea da.\nSistema jarriko duen enpresa kontratatzeko hainbat aurrekontu eskatu ziren eta jasotako hiruren artean merkeena lehenetsi da, hau da, NORTRAFIC enpresak aurkeztutakoa (12.937 euro+BEZa).\nUdaltzainburuaren proposamena onartuta, ibilgailuen sarbidea kontrolatzeko sistema berriaren hornitze prozesua martxan jarri da. Sisteman baimendutako ibilgailuen matrikulak txertatuko dira eta instalatzeko beharrezkoa den obra txikia egingo da. Ondo bidean, kameradun bi semaforoak laster jarriko dira Ramon Irizar eta Motxon kaleetan.